Sgwennu | Maes Rhos Rhyfel\nYou are currently browsing the category archive for the ‘Sgwennu’ category.\nMawrth 30, 2016 in Llyfrau, Sgwennu | Tags: Angharad Price, Derec Llwyd Morgan, Dewi Prysor, Elin Llwyd Morgan, Gwasg y Bwthyn, Iddew, Iesu, Llangefni, llenyddiaeth, nofelau, Rhodri Sion, Tafarn y Rhos | Gadael sylw\nYr ych a’r asyn\nMawrth 8, 2016 in Crefydd, Sgwennu | Tags: Bethlehem, Cristnogaeth, Efengyl Luc, Efengyl Matthew, Eseia, Herod, Iesu Grist, mair a joseph, Nadolig, nativity, preseb, stabl, stori'r geni | 2 comments\nStori wneud ydi Stori’r Geni\nCefais sgwrs ddifyr efo Dei Tomos ar ei raglen Nos Sul. Os na gawsoch chi gyfle i wrando, dyma’r recordiad. Fi ydi’r peth cynta ar y sioe, felly nid oes rhaid i chi aros yn rhy hir.\nMae Dei yn ddarlledydd deallus a doeth. Mae o gyda gwir ddiddordeb yn y bobl mae’n sgwrsio gyda nhw. Yn amlwg mae o wedi ymchwilio’n fanwl cyn cychwyn unrhyw sgwrs – a dyna ydi hi: sgwrs; mae hi’n teimlo’n naturiol ac nid fel cael eich holi gan rhywun sydd yn darllen cwestiwn ar ôl cwestiwn oddi ar eu darn papur heb adael i’r trafod lifo, ac heb ddeall yr ateb. Darllen gweddill y cofnod hwn »\nTachwedd 26, 2015 in Crefydd, Llyfrau, Sgwennu | Tags: astudio, Beibl, beibl.net, cred, Cristnogaeth, Daniel Owen, Dewi Prysor, Duw, Efengyl Marc, efengylau, Eisteddfod Genedlaethol, Gwasg y Bwthyn, hanes, Iesu Grist, nofel, Papyrus 45, Robat Arwyn, uffern, y Testament Newydd, ysgrifennu creadigol | Gadael sylw\nMedi 5, 2013 in Sgwennu | Tags: Beca Lewis Jones, drama, Monologue, Sherman Cymru, Sherman Swingers, Siw Hughes, ysgrifennu | Gadael sylw\nMAE hi’n dros fis bellach ers i mi gymryd rhan yn Sherman Swingers. Noson ddifyr ond flinedig yng Nghaerdydd. 20 awdur, 20 cyfarwyddwr, 40 actor. Didolwyd ni yn dimau, danfonwyd ni i safle o fewn y Sherman. Fy actor i oedd Siw Hughes; fy nghyfarwyddwr oedd Beca Lewis Jones; fy safle, y gweithdy. Gadawyd fi – a’r 19 awdur arall – yn y Sherman dros nos i gynhyrchu monolog 5 munud (i gychwyn, ond bu’n rhaid hacio i lawr i 3). Perfformiwyd yr 20 monolog ar y Nos Sul. Beth bynnag, dyma fu’n i, ER EI LOSGI, a gyda llaw, cyn i chi ddarllen ymlaen, mae yna ddelweddau styrblyd yma, felly os oes gas ganddoch chi bethau anghynnes, peidiwch â darllen ymlaen.\nER EI LOSGI\n(Gwyther, crefftwraig mewn creulondeb, wedi ei gwisgo heb flewyn o’i le. Mae hi’n cymryd ei gwaith o ddifri, ac yn berffeithwraig)\nGWYTHER: Persawr. Persawr, medda fo.\nTrwy ei ddiodde… TRWY EI DDIODDE\n. Wedi ei raffu i’r sgaffald\n… Persawr… Nid rhywbeth mae rhywun yn fy swydd i yn ddisgwyl i glywed\n… NA, fel arfer…\n(Fel pe bai’n diodde artaith)\nOnd nid: persawr…\nEi lais… er ei…\nCrebachlyd. Y syched wedi achosi hynny. A’r cortyn ro’n i’n dynhau am ei gorn gwddw, dow dow, yn ystod yr holi\n(Yn grebachlyd, yn dynwared)\nMi da chi’n gwisgo persawr, medda fo, ac yna:\nAllwn i mo’i arogli o ar y cychwyn wrth i chi glipio’r electrodau i’m blagur bronnau; yn anffodus bryd hynny roedd rhenc fy nghroen yn rhostio a drewi sur fy mhiso yn hollbresennol\n(Saib; dryswch ar ei hwyneb)\nEi ddweud mor ddi-lol\n… Mi sgytiodd fi. Yn fa’ma\n(Cyffwrdd ei stumog)\nLle dwi’n solat. Prentisiaeth a choleg wedi haearnu’r perfedd. Arferais yn fuan ag erchylltera…\nY torri a’r llosgi a’r mygu a’r tagu\nY boen sydd yn bwysig. O’r boen y daw’r gwir\n. O’r boen y daw rhyddid\n. O’r boen y daw — mae gen i brentis eleni ac mae o’n un diflas ar y naw. Diog a chwit-chwat. Ylwch mewn difri\n(Edrych o’i chwmpas)\nMae prentis i fod i gadw’r gweithdy’n lan, llnau’r distryw oddi ar yr offer ac\n(Yn syth, heb oedi o’r deialog uchod, mae hi yn gweiddi trwy’r drws)\nYLI’R LLANAST MA’R LLO DWYT TI DDIM FFIT TYRD YMA I LYFU’R LLWCH O’R LLAWR LLE’R WYT TI MI’TH FLINGA I DI\n(Saib; dod at ei hun)\nNatur ffyslyd sydd yn ffitio artaith orau\nOs mai fel hyn bydd o ddysgith o byth sut i fod y grefftiwr poen\n(Rhwbio ei garddwrn ar ochor ei gwddw ac yna arogli ei garddwrn)\nPersawr brynodd hen gariad i mi gynta chwarter canrif yn ôl a dim ond aelodau’r Blaid oedd yn medru fforddio’r ffashiwn…\nBe ddaeth ohono fo, sgwn i? Ei ddifa yn Y Didoli Mawr?\nNeu lasa bod ei galon wedi newid cwrs a datgymalu o’n un i\n(Codi ei ysgwyddau)\nDim ond… pen bys yn fa’ma\n(Cyffwrdd ei gwddw)\nAc yn fa’ma\n(Cyffwrdd ochor arall ei gwddw)\n(Cyffwrdd ei brest)\nDyna i gyd. Diferyn. Diferyn bach o —\nYma rydan ni’n cerfio’r dyddiau ddaw o gymalau ein gelynion\n. Yma rydan ni’n tolcio yfory i’w hesgyrn\n. Yma rydan ni’n serio’r byd newydd ar eu cnawd. Ond nid y dyfodol yn unig sy’n cael ei asio yma\n. Y gorffennol hefyd\n. Naddu ddoe newydd\n. Ein hanes gwir\n. O’r anafu y daw hynny\nArogli fy ngwddw ddaru o mae’n rhaid wrth i mi blygu a sibrwd yn ei glust mai dyma’r tro DWYTHA y baswn i’n gofyn am leoliad cuddfan ei gyd-fradwyr\nDweud wrtha i lle mae nhw dweud ac mi gei di weld dy ferch fach mae hi’n ymbil am Dadi dweud wrtha i lle mae nhw —\nAc er ei losgi…\nMi da chi’n gwisgo persawr…\nA dyna ni\n. Dadmerais, do. Am foment\n. Dadmerais drosto ei lygaid gwyrddlas ei anadl ar fy moch a’i lais yn treiddio trwydda i yn plethu fy nerfau a gweu tuag at fa’ma\n(Cyffwrdd ei stumog. Ochenaid awchus)\nY fo a fi?\nMewn byd gwahanol, e’lla…\nByd sy’n arogli o ddiodde rhywun arall…\n(Arogli ei garddwrn yn ddyfn)\nTrwy’r Ddinas Hon\nGorffennaf 16, 2013 in Sgwennu | Tags: Ace McCarron, Caerdydd, Cai Dyfan, drama, Hanna Jarman, Howard Barker, Mared Swain, Marged Parry, Sharon Morgan, Sherman Cymru, Siw Hughes, theatr, Tomos Eames, Trwy'r Ddinas Hon | Gadael sylw\nEr bod pythefnos a mwy ers i Trwy’r Ddinas Hon ddod i ben, roeddwn i eisiau sôn rhyw fymryn am y profiad o weithio efo Sherman Cymru.\nTair drama wedi eu cysylltu gan y syniad/y thema/yr awgrym “Caerdydd” oedd Trwy’r Ddinas Hon – Sharon Morgan, Marged Parry a fi oedd y dramodwyr. Cafwyd tair drama gwbl wahanol, ond eto roedd yna debygrwydd, weithiau, rhyngddynt, ac nid yn unig yn y cysylltiad dinesig. Roedd hynny’n iasol ac yn effeithiol.\nRoedd tri actor – Hanna Jarman, Siw Hughes a Tomos Eames – yn perfformio’r tair drama: Tom ac Hanna mewn dwy yr un; Siw yn y dair. Roedd hi’n andros o gamp iddyn nhw ddysgu tair drama mewn myryn llai na mis. Roeddwn i llawn parchedig ofn tuag at y tri.\nMae pethau’n dechrau efo sgript. Mae pethau’n darfod efo actorion ar y llwyfan. Ond rhwng y dechrau a’r darfod mae yna andros o waith ac andros o dalent. Dechrau efo Mared Swain, ein cyfarwyddwr. Dyma’r tro cyna i mi weithio efo Mared. Hefyd, Cai Dyfan, y cynllynydd, ddyfeisiodd set syfrdannol oedd yn gwasanaethu’r dair drama. Dwn i’m sut y medrodd gyfleu Caerdydd y dyfodol – yn nrama Marged – Caerdydd y gorffennol – yn fy nrama i – a rhyw Gaerdydd dychmygol/bresenol – yn nrama Sharon. Hefyd, Ace McCarron, y goleuwr. Roeddwn i wrth fy modd clywed gan Ace ei fod wedi gweithio’n gyson gyda The Wrestling School, cwmni drama Howard Barker. Rydwi’n hoff iawn o waith Barker – yn wahanol i fwyafrif y gymuned theatrig ym Mhrydain. Mae Barker wedi disgrifio ei theatr for “Theatre of Catastrophe”, ac er nad ydw i’n Gatastroffydd i’r carn, rydwi’n sicr yn cyd-fynd gyda llawer o’i safiadau, gan gynnwys: dim neges, dim ystyr, dim pregeth, dim eidioleg mewn drama; greddf, creadigrwydd a dyfeisgarwch yw’r theatr i mi, beth bynnag.\nI ddychwelyd at y criw: Dyfan Jones, y cynllunydd sain; Carolina Vasquez, y cynllunydd fideo; Glesni Price-Jones, y rheolwr llawr; Gethin Evans, y cyfarwyddwr cynorthwyol; a pawb arall o’r Sherman oedd yn rhan o’r cynhyrchiad. Hebddyn nhw, ni fyddai Trwy’r Ddinas Hon wedi digwydd.\nFy mhwynt, yma, drwy gychwyn gyda’r sgript a darfod gyda’r perfformiad, yw dangos mai proses gydweithrediadol yw’r theatr.\nBeth bynnag, dwi am sôn mwy an Trwy’r Ddinas Hon ymhellach ymlaen, yn enwedig yr ymateb i fy nrama i Llwch O’r Pileri,\nCors Oer ar y radio\nMawrth 12, 2010 in Sgwennu | Tags: BBC, BBC Radio Cymru, Cors Oer, drama, drama radio, Eisteddfod Genedlaethol, John Ogwen, Y Fedal Ddrama | Gadael sylw\nBYDD addasiad o fy nrama “Cors Oer,” a enillodd Y Fedal Ddrama yn Eisteddfod Genedlaethol Caerdydd, 2008, yn cael ei darlledu ar BBC Radio Cymru, Dydd Sul (Mawrth 14) am 2 p.m. Dwi’n naturiol wrth fy modd. Mae hi wedi cymryd amser i “Cors Oer” ddod o hyd i gartre. Ond o’r diwedd, mae hi wedi cael hafan. Nid ar y llwyfan, efallai, fel yr ysgrifennwyd hi, ond bydd hi’n hynod ddifyr clywed sut y mae hi’n swnio ar y radio. Mae’r cast yn cynnwys John Ogwen.\nAr werth ar ôl 5 miliwn o eiriau\nRhagfyr 3, 2009 in Sgwennu, Stwnsh | Tags: awdur, Cormac McCarthy, No Country For Old Men, ocsiwn, teipiadur, The Road | Gadael sylw\nY teipiadur, yn edrych yn o dda ar ôl 5m gair\nMAE awdur yn ofalus iawn o’i offer. Mae rhai awduron yn sgrifennu gyda phensil a phapur, eraill gyda inc mewn llyfrau nodiadau crand. Mae eraill – y rhan fwya’r dyddiau yma, debyg – yn sgrifennu ar gyfrifiadur. Rydwi’n defnyddio laptop 10 oed sydd yn pwyso bron gymaint a bricsen. Ond dyna’r teclyn dwi’n hoffi. Sgwn i sut mae’r awdur Cormac McCarthy’n teimlo felly wrth iddo fo werthu ei deipiadur?\nMae’r Americanwr wedi cynhyrchu ei waith i gyd ar yr hen Olivetti. Ar y peiriant hwn y sgwennwyd campweithiau fel “The Road” a “No Country For Old Men”. Ond mae’r teipiadur wedi dod at ddiwedd ei oes. Ond yn hytrach na thaflu’r hen declyn, mae McCarthy werthu’r Olivetti mewn ocsiwn. Yn y cyfamser, mae o wedi cael teipiadur newydd. Wel, un ail law brynwyd am $11.


Partneriaeth Prifysgol Aberystwyth ag ysgolion yn ennill canmoliaeth uchel mewn gwobrau cynaliadwyedd - Prifysgol Aberystwyth\nPartneriaeth Prifysgol Aberystwyth ag ysgolion yn ennill canmoliaeth uchel mewn gwobrau cynaliadwyedd\nStaff Prifysgol Aberystwyth gyda’r wobr Canmoliaeth Uchel yng Ngwobrau Cynnal Cymru. O’r chwith i’r dde: Mary Jacob o’r Tîm E-Ddysgu, Dr Paula Hughes, a’r Athro Jo Hamilton o Athrofa’r Gwyddorau Biolegol, Amgylcheddol a Gwledig.\nMae Menter Partneriaeth Ysgol-Prifysgol sy’n cael ei rhedeg gan Brifysgol Aberystwyth wedi ennill canmoliaeth uchel gan y sefydliad sy’n arwain y maes mewn datblygu cynaliadwy yng Nghymru.\nMae Prosiect Rhwydwaith Cynaliadwyedd Cymru (SusNet), yn bartneriaeth Ysgol-Prifysgol sy’n galluogi disgyblion chweched dosbarth yng Ngheredigion i ymgymryd ag amrywiaeth o fodiwlau academaidd a arweinir gan ymchwil, a gyflwynir gan adrannau ledled Prifysgol Aberystwyth. Er eu bod yn amrywio o ran eu cynnwys, mae pob modiwl yn rhannu thema cynaliadwyedd a/neu gyfrifoldeb cymdeithasol. Ariennir y prosiect pedair blynedd gan Gynghorau Ymchwil y DU.\nMae Gwobrau Cynnal Cymru 2016, a drefnir gan Cynnal Cymru, yn dathlu rhagoriaeth mewn cynaliadwyedd, arloesedd ac arweinyddiaeth ledled Cymru. Enillodd prosiect SusNet Prifysgol Aberystwyth ganmoliaeth uchel yn y categori ‘Sefydliad Addysg Bellach/Addysg Uwch Cynaliadwy’.\nEleni cynhaliwyd y seremoni wobrwyo, a noddwyd gan Llŷr Gruffydd AC, yn y Senedd ym Mae Caerdydd ar 17 Tachwedd i gynulleidfa o fusnesau cenedlaethol a rhyngwladol sy’n gweithio i greu Cymru fwy cynaliadwy.\nDywedodd Dr Paula Hughes, Cydlynydd prosiect SusNet Cymru: “Rydym yn falch iawn bod prosiect SusNet Cymru wedi cael ei gydnabod fel un sy’n cyfrannu at ymrwymiad Prifysgol Aberystwyth i gynaliadwyedd. Trwy rannu ein hymchwil yn y maes hwn gydag ysgolion a cholegau lleol, rydym yn gweithio gyda’n gilydd i godi proffil cynaliadwyedd ar draws meysydd pwnc ac yn gwneud Cymru’n fwy cynaliadwy.”\nDywedodd Mari Arthur, Cyfarwyddwr Cynnal Cymru: “Mae Gwobrau Cynnal Cymru yn gyfle perffaith i longyfarch sefydliadau ar eu llwyddiannau bob blwyddyn i wneud Cymru’n fwy cynaliadwy. Llongyfarchiadau i’r holl enillwyr a diolch i bob un o’n noddwyr.”\nMenter Partneriaeth Ysgol-Prifysgol: Prosiect Rhwydwaith Cynaliadwyedd Cymru (SusNet)


Dosbarthwr Olew Gwydr - Cynorthwyydd da yn y gegin\nSut i wneud eich bywyd yn hawdd? Gall ein dosbarthwr olew gwydr High Borosilicate eich helpu i reoli bywyd iachusol. Mae'r botel hon wedi'i gwneud â llaw. Deunydd crai gwydr Borosilicate Uchel. Argymell!\nDeunyddiau 1.Choose: Tiwb gwydr borosilicate uchel I ddewis gwahanol faint, trwch a diamedr yn seiliedig ar y cynhyrchion y mae angen eu cynhyrchu. Ac mae lliwiau o dryloyw, oren, glas, melyn, llwyd, pinc, du, Y col a ddefnyddir amlaf ...\nErs ei eni, mae pobl wedi ffafrio tecup gwydr borosilicate yn fawr. Mae'n un o'r angenrheidiau ar gyfer bywyd cartref, gyda thryloywder uchel, ymwrthedd crafiad, wyneb llyfn, glanhau hawdd, ac iechyd. Fodd bynnag, mae llawer o gwestiynau wedi'u codi'n dawel, "Can high b ...\nBeth yw Gwydr Borosilicate Uchel\nGwydr borosilicate uchel, mae'n fath o chwyddiant isel, gwrthsefyll tymheredd uchel, cryfder uchel, caledwch uchel, trawsyriant golau uchel a deunydd gwydr arbennig sefydlogrwydd Cemegol Uchel, o'i gymharu â gwydr cyffredin, sgîl-effeithiau diwenwyn, ei briodweddau mecanyddol, t. ..


Ffatri Bagiau Cosmetig wedi'u Customized, Gwneuthurwyr a Chyflenwyr - Dongguan Yihua Handbag Co., Ltd.\nHafan >Cynhyrchion >Bag cosmetig\nDyluniad ffasiwn, coeth a gwydn, hawdd ei gario. Mae ffabrigau ffasiwn o ansawdd uchel yn cyd-fynd â'ch dillad. Mae'r cyfuniad perffaith o webin all-lydan a brodwaith llythyren fawr yn eich gwneud chi'n ganolbwynt y parti ar unwaith!\nBag cosmetig cludadwy, haen allanol deunydd ffibr gwych, gwrthsefyll crafu a gwrthsefyll gwisgo, siâp clasurol cregyn, ffasiynol a ffres, maint bach, gallu mawr.\nBag colur llaw ysgafn, ffabrig neilon, gwrthsefyll gwisgo gwrth-grafu, ffasiwn ffres, gallu bach, tri lliw yn ddewisol.\nMae rhwyllen haen ddwbl, wedi'i siapio fel blodyn, yn fach o ran maint, yn fawr o ran capasiti, yn blygadwy, ac yn hawdd ei dderbyn.


Gan Lon Moseley, Swyddog Datblygu Cyswllt Cymunedol, Medrwn Môn\nMae cynhwysiant digidol yn rhan fawr o’m rôl fel Swyddog Datblygu Cyswllt Cymunedol Môn yn Medrwn Môn, y cyngor gwirfoddol lleol yn Ynys Môn. Nid yn unig yr wyf yn awgrymu y dylai pobl a sefydliadau chwilio, yn ogystal â lanlwytho eu gwybodaeth, i wefan llesiant newydd o’r enw Dewis.Cymru, ond rwyf hefyd yn cynorthwyo unrhyw un sy’n dymuno lanlwytho eu gwybodaeth i’r safle – gallwch wneud hyn yn bersonol, trwy neges e-bost neu dros y ffôn, fel y bo’r angen. Rwyf hefyd yn awgrymu ffyrdd y gall bod ar y rhyngrwyd neu’r cyfryngau cymdeithasol gael effaith gadarnhaol ar lesiant unigolyn.\nDerbyniom alwad gan ‘Mrs N’, y gofynnodd ei meddyg teulu iddi gysylltu â ni yn dilyn diagnosis o ffibromyalgia. Roedd eisiau cysylltu â grŵp cymorth lleol yn Ynys Môn, gan yr oedd o’r farn y byddai bod yng nghwmni a sgwrsio gyda phobl eraill yn yr un sefyllfa yn ei helpu i dderbyn y diagnosis, a dod o hyd i ffordd i ymdopi ag ef. Yn anffodus, roedd y grŵp lleol wedi dod i ben yn sgil salwch y trefnydd. Gofynnais iddi, dros y ffôn, a oedd hi wedi chwilio ar y rhyngrwyd.\nDywedodd fod ganddi gyfrif Facebook, a’i bod yn ei ddefnyddio, ond nad oedd yn hyderus iawn. Yn ystod y sgwrs, llwyddais i’w darbwyllo i fwrw golwg ar grŵp o’r enw Fibromyalgia North Wales Support Group – a’i hannog i ymuno ag ef. Byddai’n gallu sgwrsio a chael yr holl gymorth fyddai ei angen arni gyda’r grŵp hwn, heb orfod teithio i Fae Cinmel, lle’r oedd y grŵp agosaf yn cyfarfod.\nPan ymunodd Mrs N â’r grŵp, anfonodd gwestiwn yn gofyn a oedd unrhyw aelod arall o’r grŵp yn byw yn Ynys Môn, cafod bump ymateb – a threfnodd i’w cyfarfod wythnos yn ddiweddarach. Maen nhw bellach yn cyfarfod yn rheolaidd ac yn y broses o ailddechrau’r grŵp cymorth gwreiddiol. Cafodd ei synnu gan yr ymatebion a dderbyniodd trwy Facebook a dywedodd “Mae bob amser yn braf gwybod nad ydych ar eich pen eich hun”. Heb gynhwysiant digidol, ni fyddai Mrs N wedi cysylltu â phobl eraill sy’n dioddef â ffibromyalgia, ac ni fyddai wedi gallu cysylltu â phobl eraill gerllaw â’r un cyflwr.\nLlofnodi’r Siarter Cynhwysiant Digidol oedd y cam rhesymegol nesaf i ni, gan fod adnoddau digidol yn offeryn pwysig yn Medrwn Môn. Nid yn unig i gynorthwyo llesiant unigolion, fel y nodir uchod, ond yr holl staff sy’n eu defnyddio’n ddyddiol i gynorthwyo unigolion i ddod o hyd i gyfleoedd gwirfoddoli trwy eu hannog i ddefnyddio gwefan Gwirfoddoli Cymru; rydym yn helpu sefydliadau i ddod o hyd i lifau cyllido newydd ar gyfer eu prosiectau ar-lein; rydym yn helpu unigolion i gymryd rhan yn eu cymunedau trwy eu hannog i ddefnyddio angleseycommunitybuildings.co.uk a thrwy Môn Community Link. Rydym yn annog dinasyddion i fod yn gysylltiedig â Phaneli Dinasyddion Ynys Môn trwy holiaduron ar-lein, a rhannu gwybodaeth berthnasol ar ein tudalennau Facebook a Twitter. Rydym hefyd yn rhan annatod i’r Grŵp Cynhwysiant Digidol yn Ynys Môn. Mae cynorthwyo pobl Ynys Môn yn un o rolau allweddol Medrwn Môn ac mae cynhwysiant digidol, fel y gwelwch uchod, yn rhan hanfodol o hyn.


Taith 2. Rhaeadr Aber ac yn ôl | ABERGWYNGREGYN Taith 2. Rhaeadr Aber ac yn ôl – ABERGWYNGREGYN\nTaith 2. Rhaeadr Aber ac yn ôl\nDechreuwch eich taith fel Taith 2 ond ymestynnwch eich taith dros y bryniau ar ochr y dyffryn i greu taith gron.\nO’r Rhaeadr, dewch yn ôl rhyw ychydig ac ewch i lawr y llwybr i groesi’r afon dros bont bren newydd ac yna dringo’r ochr arall i ymuno â llwybr garw sy’n rhedeg gyda brig y dyffryn gan groesi nant fechan islaw rhaeadr lai.\nDilynwch y llwybr hwn wrth iddo droi tua’r gogledd ar hyd ymyl dwyreiniol y dyffryn. Mae’r llwybr yn esgyn yn raddol nes i chi weld llwyn o goed bytholwyrdd tywyll ar y chwith i chi, ac yna yn y diwedd at glwyd sy’n arwain at ffordd sydd wedi ei hadeiladu’n rhannol.\nEwch i lawr y ffordd hon am ryw 5 munud ac fe welwch arwydd yn cyfeirio at lwybr cul a serth sy’n arwain i lawr i’r pentref yn ymyl yr Hen Felin.\nMae yna lwybr llai serth ond hwy i’w gael trwy barhau ymlaen ar hyd yr un ffordd, sy’n mynd y igam-ogam i waelod yr allt. Gellir wrth gwrs wneud y daith gron yn groes i’r cloc; mantais hyn yw eich bod yn cael y gwaith dringo drosodd ar y dechrau ac mae gweddill y daith wedyn yn hawdd!


Prifysgol Aberystwyth - Ysgrifennu Creadigol a Senograffeg a Dylunio Theatr BA\nCyrsiau Israddedig - Ysgrifennu Creadigol a Senograffeg a Dylunio Theatr\nYsgrifennu Creadigol a Senograffeg a Dylunio Theatr\nBA Ysgrifennu Creadigol a Senograffeg a Dylunio Theatr Cod W847\nMae ein cwrs Ysgrifennu Creadigol yn cynnig cyfleoedd cyffrous ac amrywiol i ysgrifennu mewn amryw helaeth o ffurfiau a genres. Yma yn Aberystwyth byddwch yn datblygu sgiliau creadigol dychmygol a dyfeisgar a fydd yn eich galluogi i weithio’n hyderus ac yn effeithiol ar draws amrywiaeth o arddulliau. Mae’r radd hon yn cynnig cwricwlwm eang sy’n torri ar draws ffiniau pwnc traddodiadol. Cewch gyfleoedd i arbrofi gyda genre, ffurf, iaith, cyfryngau, arddull a chyflwyniad. Wedi ichi gwblhau’r radd hwn byddwch yn gallu ysgrifennu’n hyderus, gan deilwra eich gwaith i amrywiaeth eang o gynulleidfaoedd. Fe fydd gennych ymwybyddiaeth graff o faterion fel cywair, strwythur, genre a swyddogaeth a byddwch yn trosi’r rhain i’ch ysgrifennu eich hun.\nPam astudio Ysgrifennu Creadigol ym Mhrifysgol Aberystwyth?\nByddwch yn cael y cyfle i ddysgu ochr yn ochr â thîm o awduron nodedig, arobryn, sy’n gweithio ar draws sbectrwm eang o feysydd creadigol\nMae gan y brifysgol traddodiad cryf o ddysgu arbenigol ym meysydd barddoniaeth gyfoes, y nofel graffig, ffuglen trosedd, ysgrifennu am fywyd, ffuglen hanesyddol, ffuglen wyddonol, ac ysgrifennu ar gyfer y llwyfan, y sgrin, a’r radio\nMae gan fyfyrwir ar y cwrs BA Ysgrifennu Creadigol cyfleoedd i weithio gyda sefydliadau llenyddol a diwylliannol blaenllaw fel y New Welsh Review – prif gylchgrawn llenyddol Cymru – a Chanolfan Celfyddydau Aberystwyth - un o’r canolfannau celfyddydol fwyaf yng Nghymru.\nMae gradd Ysgrifennu Creadigol Prifysgol Aberystwyth yn cynnig cwricwlwm eang sy'n pontio ffiniau traddodiadol genre, ffurf a diben. Bydd gennych gyfleoedd i arbrofi gyda iaith, cyfrwng, arddull a chyflwyniad. Byddwch wedi'ch trochi mewn cymuned ysgrifennu gefnogol a bywiog, ac yn elwa ar gyfres lawn o gyfleoedd i weithio gydag arbenigwyr o'r diwydiant yn cyhoeddi, perfformio a datblygu eich gwaith. Fel myfyriwr yn yr adran Saesneg ac Ysgrifennu Creadigol, byddwch yn rhan o sîn greadigol ffyniannus sydd â hanes hir a llwyddiannus o fod yn sbringfwrdd ar gyfer doniau newydd. Mae hyn yn arbennig o wir gyda'r ystod o ddarpariaeth cyd-anrhydedd sydd ar gael i fyfyrwyr sy'n dymuno dilyn rhaglen astudio Ysgrifennu Creadigol ochr yn ochr â disgyblaeth arall.\nYn naturiol, mae Ysgrifennu Creadigol yn Aberystwyth yn hyrwyddo gwerth creadigrwydd yn y gweithle, fel sgìl a ffordd o feddwl sydd â phosibiliadau di-ben-draw. Ynghyd â datblygu eich gwaith creadigol mewn ystod eang o ffurfiau - ffuglen, barddoniaeth, hysbysebu, ysgrifennu i'r llwyfan, sgrin a radio - bydd ein tîm profiadol o awduron yn rhoi arweiniad i chi wrth i chi ddatblygu a chydnabod sgiliau gydol oes a fydd yn gonglfaen i'ch llwyddiant yn y dyfodol fel awdur, a'r tu hwnt i hynny.\nWrth astudio, nid yn unig y byddwch chi'n datblygu eich arfer creadigol eich hun, ond byddwch hefyd yn dysgu deall y prosesau sy'n ymwneud ag ysgrifennu i ystod o ddibenion llenyddol a galwedigaethol. Byddwch yn archwilio'r cysylltiadau rhwng meddwl creadigol a beirniadol, ac yn datblygu dealltwriaeth ddofn o'r gydberthynas rhwng arfer proffesiynol a meddwl dychmygus. Ar ôl gorffen y cwrs hwn, byddwch chi'n gallu ysgrifennu'n hyderus, gan deilwra eich gwaith i ystod eang o gynulleidfaoedd. Bydd gennych ymwybyddiaeth fanwl o faterion fel cywair, strwythur, genre a swyddogaeth, a byddwch yn trosi'r rhain i'ch ysgrifennu a'ch cynhyrchiad testunol eich hun.\nMae llwyddiannau ein myfyrwyr yn adrodd cyfrolau. Mae graddedigion diweddar a myfyrwyr presennol wedi sicrhau contractau gyda rhai o asiantaethau llenyddol mwyaf Prydain, wedi cyhoeddi gyda rhai o gyhoeddwyr mwyaf mawreddog y byd, gan gynnwys Faber and Faber a Penguin, ac wedi cyrraedd rhestrau byrion gwobrau ysgrifennu cenedlaethol a rhyngwladol. Yn wir, fel myfyriwr Ysgrifennu Creadigol yn Aberystwyth, bydd gwneud eich gwaith yn gyhoeddus yn haws na pheidio.\nMae llawer o’n graddedigion yn ysgrifenwyr llwyddiannus ac yn cyhoeddi mewn amrywiaeth fawr o feysydd megis ffuglen, ysgrifennu ffeithiol, y cyfryngau newyddiadurol, barddoniaeth, ysgrifennu ar gyfer y sgrin a drama. Mae eraill wedi datblygu gyrfa lwyddiannus ym maes cyhoeddi, newyddiaduraeth, marchnata a chysylltiadau cyhoeddus, dysgu, golygu, a hysbysebu.\nYr hyn mae cyflogwyr yn ei werthfawrogi am ein graddedigion yw eu hannibyniaeth i "gymell eu hunain", eu gallu i gynnal prosiect hyd nes y cam cwblhau, gyda digon o waith creadigol ar y ffordd. Wrth galon eich gradd bydd gwaith uniongyrchol ar gynllunio gyrfa a chyflogadwyedd. Byddwn ni'n rhoi sgiliau i chi a gaiff eu gwerthfawrogi yn y gweithle ac y mae galw amdanynt, ac yn eich galluogi i ddangos a chynyddu eich llwyddiannau. Fel graddedigyn o Brifysgol Aberystwyth, byddwch yn mynd i'r byd gwaith yn llwyr ymwybodol o'r sgiliau y byddwch chi wedi'u datblygu, a gyda'r gallu a'r hyder angenrheidiol i ddefnyddio ac i addasu'r sgiliau hynny i'r amgylchedd o'ch dewis. Mae cydberthynas gref rhwng Prifysgol Aberystwyth a Chanolfan y Celfyddydau Aberystwyth. Fel myfyriwr, bydd arbenigedd a chefnogaeth Canolfan y Celfyddydau Aberystwyth a'i staff yn chwarae rhan hanfodol yn eich cyfleoedd dysgu, gan ganiatáu i staff a myfyrwyr ddod ynghyd gyda'r nod o ymgysylltu, gweithio a dysgu mewn diwylliant creadigol ffyniannus a dynamig. Nid yn unig y bydd Canolfan y Celfyddydau yn amhrisiadwy i chi fel safle ar gyfer arddangos eich gwaith ac ymgysylltu ag allbwn creadigol arall, bydd hefyd yn rhoi cyfle unigryw i chi feithrin a datblygu sgiliau gydol oes, sy'n werthfawr i gyflogwyr yn y diwydiannau creadigol a'r tu hwnt.\nBydd astudio am radd Ysgrifennu Creadigol yn eich paratoi gydag ystod o sgiliau trosglwyddadwy sy'n werthfawr iawn i gyflogwyr. Fel graddedigyn o Aberystwyth, byddwch:\nYn meddu ar y gallu i fynegi syniadau a chyfleu gwybodaeth yn effeithiol mewn ystod eang o gyd-destunau\nYn cynnig sgiliau rhagorol o ran creu, ffurfio a thrin y gair ysgrifenedig\nYn gallu datrys problemau yn effeithiol\nYn dangos meddwl creadigol ardderchog, wedi'i lywio gan fanwl gywirdeb beirniadol\nYn meddu ar y gallu i weithio'n annibynnol ac fel rhan o dîm\nYn dangos sgiliau rheoli amser a threfnu ardderchog, gan gynnwys y gallu i weithio i derfynau amser\nYn hunanddibynnol ac yn gallu cymell eich hun, ac yn gallu datblygu strategaeth briodol ac effeithiol\nYn meddu ar sgiliau ymchwil trawsddisgyblaethol gwerthfawr, y bydd modd eu haddasu i unrhyw gyd-destun ymchwil.\nMae'r Brifysgol yn gweithredu Cynllun Blwyddyn mewn Gwaith (BMG), sy'n cynnig cyfle anhygoel i chi gymryd blwyddyn allan rhwng eich ail a'ch trydedd flwyddyn i weithio mewn sefydliad yng ngwledydd Prydain neu dramor. Mae BMG yn darparu profiad gwerthfawr a buddiol, yn bersonol ac yn broffesiynol, a gall helpu i'ch amlygu mewn marchnad swyddi gystadleuol iawn. Bydd Gwasanaeth Gyrfaoedd y Brifysgol yn eich helpu i archwilio eich opsiynau ac i sicrhau lleoliad gwaith addas. GO Wales Gweinyddir GO Wales gan Wasanaeth Gyrfaoedd y Brifysgol, ac mae'n gweithio gyda busnesau lleol i greu lleoliadau gwaith cyflogedig am gyfnod o ychydig wythnosau i fyfyrwyr. Mae'n rhoi cyfle i chi gael profiad gwaith gwerthfawr, a fydd yn gwella eich CV ac yn eich gwneud yn fwy atyniadol i gyflogwyr posib.\nBydd dysgu ac addysgu yn cael ei gyflawni drwy ystod o ffurfiau traddodiadol a ffurfiau nad ydynt yn draddodiadol, gyda phwyslais penodol ar weithdai ymarferol a seminarau disgyrsiol. Lle bo'n briodol, byddwn yn defnyddio darlithoedd ffurfiol i gyfleu deunydd penodol sy'n seiliedig ar wybodaeth, ond nid darlithoedd fydd conglfaen y ddarpariaeth fel sy'n gyffredin mewn astudiaeth israddedig. Bydd y pwyslais ar grwpiau bach, gan ddefnyddio tiwtorialau grwpiau bach ar gyfer cyd-destunau addysgu penodol. Ochr yn ochr ag amserlen lawn a strwythuredig o ddysgu ymarferol a chysyniadol, bydd disgwyl i chi gyflawni lefel sylweddol o ymchwil hunangyfeiriedig, ysgrifennu a gweithgarwch creadigol hefyd – mae hyn oll yn hanfodol er mwyn datblygu a mireinio eich ysgrifennu.\nGellir cyflawni llawer o'n cyrsiau drwy gyfrwng y Gymraeg. Os ydych chi'n siarad neu'n dysgu Cymraeg, gallwch ddatblygu eich sgiliau iaith drwy astudio cyfran o'ch gradd drwy gyfrwng y Gymraeg a chyflwyno aseiniadau yn eich dewis iaith. Waeth beth fyddwch chi'n ei benderfynu, byddwn ni'n eich cefnogi chi i weithio a dysgu yn eich dewis iaith.\nBydd gwaith asesu'n barhaus, a bydd y rhan fwyaf o'ch gwaith ar ffurf cyflwyniadau portffolio. Rydyn ni'n rhoi llawer o bwyslais ar "sylwebaeth feirniadol", sy'n ategu ac yn cyd-fynd â phob portffolio creadigol – mae'r sylwebaeth yn rhoi cyfle i chi egluro a datblygu eich meddwl beirniadol ar y cyd â'ch syniadau creadigol. Bydd cyfleoedd i gael eich asesu drwy draethodau traddodiadol hefyd wrth fynd i'r afael â phynciau damcaniaethol. Ni fydd llawer o arholiadau traddodiadol (yn ddibynnol ar beth fyddwch chi'n dewis ei astudio), ond bydd ffurfiau asesu dynamig, fel perfformio, cynyrchiadau a darlleniadau o'ch gwaith, yn cael eu cefnogi ag arholiadau llafar.


Newyddion - Page 5 of 6 - Tŷ Pawb\nEdrychwch ar ein rhaglen weithgareddau hanner tymor mis Hydref – ar-lein!\non Hydref 23,2020\nEfallai y bod Tŷ Pawb ar gau yr hanner tymor hwn ond nid yw hynny’n mynd i’n hatal rhag rhoi tomenni o weithgareddau cyffrous am ddim i chi roi cynnig arnyn nhw o gartref!\nO argraffu llysiau i baneri a chwilod mewn poteli, mae yna weithgaredd gwahanol i roi cynnig arno bob dydd yn ystod hanner tymor 🙂\nHefyd gallwch lawrlwytho ein pecyn gweithgaredd teulu i’ch helpu chi i fwynhau ein taith oriel rithiol newydd sbon!\nEwch i’n tudalen gweithgaredd hanner tymor i lawrlwytho’r gweithgareddau.\nNewyddion arall, Newyddion digwyddiadau\nYmunwch â ni ar Zoom ar gyfer gweithgareddau crefft a sgwrsio hwyliog dan arweiniad yr artistiaid Wendy Conelly a Zoe Haldane!\n1) Archebwch docyn am ddim ar gyfer y digwyddiad trwy Eventbrite – dyma’r linc:\nA yw’r sesiwn yn addas i deuluoedd\nDathlwyd diwydiant teils a theracota Wrecsam yn comisiwn newydd Wal Pawb\non Medi 25,2020\nMae darn mawr newydd o waith celf cyhoeddus yn dod i Tŷ Pawb ym mis Hydref, wedi’i ddatblygu gan yr arlunydd Lydia Meehan fel rhan o’n comisiwn blynyddol, Wal Pawb.\nMae diwydiant teils a terracotta toreithiog Wrecsam yn llunio’r sail weledol a chysyniadol ar gyfer gwaith Lydia Meehan, o’r enw ‘Wal Pawb a Mannau Cyfarfod Eraill’.\nByddwn yn dadorchuddio’r gwaith yn swyddogol ddydd Gwener, 2 Hydref, yn ogystal â digwyddiad agoriadol Arddangosfa Agored Tŷ Pawb.\nPwyntiau cyfarfod rhwng celf a bywyd bob dydd\nGan ystyried y broses o greu waliau yn un artistig a swyddogaethol, mae Lydia’n pwysleisio’r mannau lle mae celf yn cwrdd â phethau bob dydd. Drwy gyfeirio at fyrddau tair delwedd Wal Pawb fel trothwyon, mae Lydia’n defnyddio manylder pensaernïol y mowldin i lunio cymhariaeth rhwng nodweddion brics addurniadol drysau a chydfodolaeth yr oriel gelf a’r farchnad yn Tŷ Pawb.\nMae cyfuniad o gyfeiriadau gweledol a thestun yn cynnig y mowldinau fel modelau a thempledi ar gyfer y gydfodolaeth hon.\nGan feddwl am bob un o droadau 120 gradd y byrddau tair delwedd fel troi tudalen, mae’r dyluniadau’n cymryd ysbrydoliaeth o gatalogau hanesyddol sy’n arddangos dyluniadau artistig cwmnïau terracotta lleol.\nCyhoeddiad ac arddangosfa newydd eto i ddod\nMae Wal Pawb a Phwyntiau Cyfarfod Eraill yn cynnwys cyhoeddiad wedi’i ddylunio gan yr arlunydd, gan ddod â detholiad o waith a phrosesau yn ymwneud â byrddau celf Lydia ynghyd. Caiff y cyhoeddiad ei lansio ym mis Ionawr 2021 ynghyd ag arddangosfa o waith celf a ysbrydolwyd gan dreftadaeth terracotta Wrecsam ac arteffactau o Amgueddfa Wrecsam.\nMae’r cyhoeddiad yn cymryd ei ysbrydoliaeth o’r diwydiant terracotta lleol, o Arddangosfa Ddiwydiannol Celf a Thrysorau Gogledd Cymru, a gynhaliwyd yn Wrecsam ym 1876, ac o’r masnachwyr ym marchnadoedd Wrecsam.\nArtist lleol yn ymddangos\nElfen arall o’r prosiect hwn yw’r papur lapio a ddyluniwyd yn arbennig ar gyfer y masnachwyr ym marchnad Tŷ Pawb. Mae’r papur yn cynnwys enghreifftiau o fowldinau terracotta gan yr arlunydd lleol, Liam Stokes-Massey, neu’r Pencil Craftsman.\nMae comisiwn Lydia wedi cynnwys Taith Gerdded Wrecsam, gweithdai a chydweithrediad â masnachwyr a’r gymuned ehangach.\nDywedodd y Cynghorydd Hugh Jones: “Mae byrddau posteri Wal Pawb wedi datblygu i fod yn un o’r nodweddion mwyaf poblogaidd ac adnabyddus yn Tŷ Pawb, gan ddarparu cefnlen ddynamig ac arbennig i’r mannau cyhoeddus a’r holl ddigwyddiadau poblogaidd a gaiff eu cynnal yno.\n“Edrychwn ymlaen at ddadorchuddio dyluniadau newydd a ffantastig Lydia ym mis Hydref, y trydydd comisiwn Wal Pawb ers agor Tŷ Pawb yn 2018.\n“Yn yr un modd ag arddangosiadau blaenorol Tŷ Pawb, mae cysylltiad cryf gyda threftadaeth Wrecsam yn y gwaith, i ddathlu cydfodolaeth celf a marchnadoedd o dan un to. Rwy’n siŵr y bydd hanes diwydiant terracotta Wrecsam ynghyd â’r arddangosfa cysylltiedig a phrosiect papur lapio Liam Stokes-Massey o ddiddordeb arbennig i ymwelwyr.”


Cyfoeth Naturiol Cymru / Asesiadau Rheoliadau Cynefinoedd Trwyddedu Morol\nAsesiadau Rheoliadau Cynefinoedd Trwyddedu Morol\nGwybodaeth ar Asesiadau Rheoliadau Cynefinoedd (HRA) a sut y maen nhw'n berthnasol i Drwyddedu Morol\nSut mae Asesiad Rheoliadau Cynefinoedd yn cael ei gynnal yn y broses drwyddedu forol?\nDiweddariad Coronafirws (gyda BACS)\nBydd arnoch angen Microsoft Word 2010 neu gyfwerth i allu defnyddio'r ffurflenni electronig.\nEr ein bod yn gobeithio sicrhau fod hyn yn amharu gyn lleied ag sydd bosibl arnoch, cofiwch y gallai’r amser prosesu fod yn hwy yn ystod y cyfnod hwn o drawsnewid.\nA oes angen Trwydded Forol arnaf? Yn gwneud cais am Drwydded Forol? Ffurflenni cais Trwydded Forol Rhagor


Merched y Wawr, Ffynnongroes – The Pembrokeshire Herald\nWel mae ‘n mis Rhagfyr yn barod, a i ni wedi gorffen y flwyddyn gyda cracer go iawn o noson. Aethom lawr i cartref Parcyllyn, yn Treamlod i ddiddani’r deiliaid. Gyda rhaglen fach yn llawn hiwmor y nadolig ag ambell i garol,a braf oedd gweld y gynilleidfa yn canu a chwerthin. Cafwyd gwydred o win twym a mins pei i orffen, a croeso Parcllyn a ysbryd y noson yn twymor galon.\nYmlaen wedyn i’r Blaidd am barti go iawn. Eto croeso bendigedig a bwyd blasus iawn a digon ohono. Sandra a Ceri wedi trefnu chwaraeon i ni , a llond lle o chwerthin iach. Da iawn ferched i chi wedi rhagori ar eich hunen. Pwy all peidio a mwynhau Nadolig ar ol nosweth fel hon.\nBu pedair o’n merched yn cystadlu yn y Sioe Aeaf gyda’i catwad a gwei. Ond ddim lwc tro ma ,ond fe ddaliwn ati i gystadlu. Llongyfarchiadau i Rhian Selby ar ddod yn famgu unwaith yn rhagor, i Carina fach. Ma hi hefyd yn dathlu penblwydd arbenig, penblwydd hapus. Mis Ionawr byddwn yn cwrdd ar nos FERCHER y 14eg i wneud Bokwa, ychydig o ymarfer corff ar ol yr holl gorfwyta dros yr wyl. Blwyddyn Newydd dda i bawb. Merched Ffynnongroes wedi cal gafel yn ategolyn bach neis iawn.


Dirprwy Gyfarwyddwyr - Rolau lluosog mewn Adrannau amrywiol o fewn Llywodraeth Cymru\nMae Llywodraeth Cymru yn chwilio am ystod amrywiol o bobl dalentog i weithio mewn amrywiaeth o swyddi arwain uwch. Rydym yn chwilio’n arbennig am bobl sydd â sgiliau mewn llunio polisïau, rhoi rhaglenni a phrosiectau ar waith, cyflawni gweithredol, cyflawni digidol a rolau dadansoddi, i gynorthwyo'r Gweinidogion i wireddu eu hymrwymiadau. Bydd yr ymgeiswyr llwyddiannus yn cael y cyfle i ymgymryd â swyddi ar draws Llywodraeth Cymru.\nMae hysbyseb yma ar gyfer sawl swydd ar haen Dirprwy Gyfarwyddwyr ar draws Llywodraeth Cymru.\nMae’r swyddi ar gael, ar sail barhaol i’r rheini sy’n dymuno ymuno â’r Gwasanaeth Sifil, Gweision Sifil presennol, a’r rheini sy’n dymuno ymuno ar secondiad am hyd at bum mlynedd lle gallech gadw eich telerau ac amodau presennol gan gynnwys eich cyflog.\nMae ein dull Un Gwasanaeth Cyhoeddus Cymraeg yn golygu ein bod yn anelu at greu cyfleoedd i unigolion ennill profiad mewn sefydliad arall i rannu eu gwybodaeth, ennill profiad ehangach ac ehangu eu rhwydweithiau i greu gwasanaethau cyhoeddus cryfach i bobl Cymru yn y pen draw.\nCymru gyfan yw’r swyddi ac mae’n bosibl y byddwch yn gweithio o unrhyw un o swyddfeydd\nLlywodraeth Cymru yng Nghymru, er bod natur rhai o’r swyddi yn golygu y bydd angen i chi dreulio\nrhywfaint o amser yng Nghaerdydd. Ar gyfer rhai o’r swyddi, disgwylir y bydd gofyn i chi deithio ar\ndraws Cymru i gyfarfod â rhanddeiliaid a staff y gyfarwyddiaeth sydd wedi’u gwasgaru. Rydym yn\ngefnogol i weithio gartref a theilwra patrymau i weddu i amgylchiadau unigolion. Yn y tymor byr, bydd y rhan fwyaf o ddeiliaid y swyddi wedi’u lleoli gartref/yn gweithio o bell. Rydym wedi croesawu ffyrdd newydd o weithio a dylech fod yn gallu arwain drwy esiampl wrth fabwysiadu arferion gweithio o bell a gweithio’n hyblyg sy’n addas ar gyfer y byd ar ôl COVID-19.\nBydd yr holl geisiadau ar gyfer y swydd wag hon yn ddienw yn y cam sifftio. Bydd y panel yn ystyried eich datganiad personol a'ch CV, ond dylai'r dogfennau hyn fod yn ddienw pan fyddwch yn cyflwyno eich cais.\nOes gennych chi ddiddordeb mewn darganfod mwy? Rydym yn trefnu sesiwn wybodaeth rithwir ar ddydd Llun 7 Medi rhwng 11:30 a 12:30, a fydd yn rhoi cyfle i chi ddarganfod mwy am Lywodraeth Cymru, y cyfleoedd sydd ar gael a sut y gallwch chi wneud gwahaniaeth gyda ni. Gallwch gofrestru eich diddordeb ar gyfer y digwyddiad hwn trwy e-bostio EngagementEvents@gov.wales.\nDyddiad cyfweliad: Yr wythnos sy'n cychwyn 9fed o Dachwedd


Sgwrsio Silistra. Sgwrsio am ddim gyda dieithryn ar hap yn syth o Silistra.\nCroeso i Chatroulette SilistraCyswllt i berson aleatory unrhyw le yn y byd. Gyda Chatroulette Silistra gallwch ddewis rhwng yr opsiynau canlynol:- Sgwrs am ddim gyda phob math o bobl o Silistra. I nodi hyn, ewch i 'Settings'.- Sgwrs gyda gwe-gamera yn y modd 'n fideo'.- Sgwrs gyda meicroffon yn y modd 'micro'.- Sgwrs safle ddienw heb micro ac nid oes unrhyw 'n fideo yn y modd' testun '.- Spy sgyrsiau eraill yn ddienw os ydych yn caniatáu.- Os nad ydych yn dymuno i ni spied newid yn 'Settings'.I ddechrau pwyswch 'F2' neu cliciwch 'dechrau'.\nRhestr o ddinasoedd yn Silistra:


Stiwdio CAUKIN yn adeiladu i’r gymuned yn Fiji - Newyddion - Prifysgol Caerdydd\nStiwdio CAUKIN yn adeiladu i’r gymuned yn Fiji\nMae grŵp o raddedigion pensaernïaeth Prifysgol Caerdydd yn cael eu canmol am feddylfryd byd-eang eu menter gymdeithasol, gan eu bod wedi adeiladu ysgol feithrin a neuadd gymuned newydd ar Ynys Vanua Levu, Fiji.\nTrefniant cydweithredol o fyfyrwyr o Ysgol Bensaernïaeth Cymru ym Mhrifysgol Caerdydd yw Stiwdio CAUKIN, sy’n gweithio gydag elusennau, cyrff anllywodraethol ac ysgolion ar draws y byd. Mae eu gwaith wedi cael cefnogaeth gan Caribou, enillydd Gwobr Gerddoriaeth Polaris, a Merge Records.\nMae CAUKIN yn codi arian, yn dylunio ac yn adeiladu prosiectau ar gyfer cymunedau sydd angen lleoedd newydd. Maent newydd gwblhau dau brosiect yn Fiji. Mae Ysgol Feithrin Naweni yn gwasanaethu nifer o bentrefi ac aneddiadau a fu gynt heb unrhyw le penodol i blant ddysgu. Mae'r neuadd gymuned ar gyfer pobl pentref Vivili yn cymryd lle adeilad a ddinistriwyd yn sgîl seiclon Winston yn 2016.\nDywedodd Andrzej Bak, un o Gyfarwyddwyr CAUKIN: "Yn stiwdio CAUKIN rydym ni’n ysgogi ac yn ysbrydoli dylunio cymunedol ar draws y byd, gan ddarparu prosiectau adeiladu arloesol..."\n"Rydym yn awyddus i weithio'n agos gyda'r gymuned lle rydym ni’n adeiladu, gan ffynnu ar fewnbwn y bobl sydd o’n cwmpas, ac ar yr un pryd rydym ni’n rhoi cyfle i fyfyrwyr a gweithwyr ifanc proffesiynol ddylunio, adeiladu a theithio."\nMae eu prosiect cyntaf, PLAYSCAPE, yn lle chwarae a dysgu creadigol ar gyfer elusen ar Ynys Koh Rong, Cambodia. Fe'i hariannwyd drwy ymgyrch Kickstarter lwyddiannus a chafodd gefnogaeth gan y cerddor o Ganada, Dan Snaith, sy’n fwy adnabyddus wrth yr enw Caribou. Cyfrannodd Merge Records a Caribou y creadur hedegog lliwgar a welwyd yn y fideo cerddoriaeth ar gyfer ‘Can’t Do Without You’.\nDywedodd Caribou: "Wrth i’r seilwaith twristiaeth fynd â mwy a mwy o le ar yr ynys, does gan blant ysgol yr ynys unman i chwarae. Mae’r lle chwarae, yn ymyl yr ysgol a sefydlwyd gan Ffrindiau Koh Rong, yn rhywle i’r plant chwarae’n ddiogel. Mae’r creadur yn darparu canolbwynt ar gyfer y lle chwarae."\nGweld y fideo cerddoriaeth ar gyfer 'Can’t Do Without You'.\nFel rhan o’r ddau brosiect nesa, PLAYDIUM a PLAYVILION, bu tîm o fwy na 30 o wirfoddolwyr o Ysgol Bensaernïaeth Cymru ac Ysgol Bensaernïaeth Sheffield yn adeiladu dau le chwarae yn Indonesia.\nCychwynnwyd CAUKIN gan grŵp o ffrindiau oedd â diddordeb mewn gwaith dyngarol, pan benderfynon nhw eu bod am ddefnyddio’u sgiliau ymarferol ar gyfer prosiectau byd go iawn. Mae’r enw’n adlewyrchu’r cyfansoddiad rhyngwladol: Alden Ching (Canada), Andrzej Bak, Samantha Litherland, Harry Marshall, Josh Peasley a Harry Thorpe (y Deyrnas Unedig-UK) a Clarissa Budiono (Indonesia) yw aelodau ‘CAUKIN'.\nY creadur a roddwyd gan Caribou ar gyfer PLAYSCAPE.\nY tu mewn i Ysgol Feithrin Naweni.\nMae Ysgol Feithrin Naweni yn rhoi i’r gymuned y lle penodol angenrheidiol ar gyfer addysg plant.\nAdeiladu Ysgol Feithrin Naweni.\nFfrâm neuadd gymuned Vivili.\nGweithio ar neuadd gymuned Vivili.\nPLAYSCAPE ar Ynys Koh Rong, Cambodia.\nY tu mewn i PLAYSCAPE.\nPLAYVILION yn Cipanas, Indonesia.\nDywedodd Julia Roberts, Pensaer a Phartner yn y practis rhyngwladol enwog Hawkins\_Brown: "Mae CAUKIN yn fenter wych. Mae'n ysbrydoliaeth fawr gweld penseiri ifanc yn cofleidio'u cyfrifoldebau cymdeithasol."\nYn ddiweddar enillodd CAUKIN wobr Dewis y Bobl yng Ngwobrau Entrepreneuriaeth Santander 2017. Yn eu cyflwyniad yn Llundain i Nathan Bostock, Prif Swyddog Gweithredol Santander UK, cafodd y grŵp gydnabyddiaeth am ddefnyddio dyluniadau difyr, creadigol ac arloesol ar gyfer cymunedau mewn angen.\nDyfarnwyd £2,000 i CAUKIN gan gystadleuaeth SPARK Menter Myfyrwyr Prifysgol Caerdydd yn 2017. Cystadleuaeth Syniadau Flynyddol i fyfyrwyr a graddedigion Prifysgol Caerdydd yw SPARK, gyda chronfa gyffredinol gwerth mwy na £20,000 o gyllid a chefnogaeth i’w rhannu ar ffurf gwobrau.\nDywedodd Joshua Peasley: "Rydym yn falch iawn o fod wedi ennill categori Menter Orau Spark, ac rydym ni’n methu aros i ddechrau gweithio gyda’r Tîm Menter a Dechrau Busnes i ddatblygu ein busnes ymhellach. Gan ein bod wedi dod o gefndir pensaernïaeth, a heb gael addysg busnes ffurfiol o gwbl, fe wnaeth cymryd rhan yn Spark ein gorfodi i ddatblygu ein syniadau o bersbectif busnes, ac rydym wedi dysgu cymaint drwy wneud hynny!"\nMae’r broses ymgeisio ar gyfer y gystadleuaeth eleni ar agor tan 5 Tachwedd 2017.\nGweld PLAYDIUM CAUKIN.


Y Bil Datblygu Cynaliadwy - Papur Gwyn | LLYW.CYMRU\nY Bil Datblygu Cynaliadwy - Papur Gwyn\nDaeth yr ymgynghoriad i ben 4 Mawrth 2013.\n3 Rhagfyr 2012 i 4 Mawrth 2013\nCrynodeb o'r ymatebion , math o ffeil: PDF, maint ffeil: 175 KB\nMynegai ymatebion , math o ffeil: PDF, maint ffeil: 98 KB\nYmatebion rhan 1 (Saesneg yn unig) , math o ffeil: PDF, maint ffeil: 2 MB\nYmatebion rhan 2 (Saesneg yn unig) , math o ffeil: PDF, maint ffeil: 2 MB\nYmatebion rhan 3 (Saesneg yn unig) , math o ffeil: PDF, maint ffeil: 4 MB\nYmatebion rhan 4 (Saesneg yn unig) , math o ffeil: PDF, maint ffeil: 2 MB\nYmatebion rhan 5 (Saesneg yn unig) , math o ffeil: PDF, maint ffeil: 3 MB\nYmatebion rhan 6 (Saesneg yn unig) , math o ffeil: PDF, maint ffeil: 2 MB\nYmatebion rhan 7 (Saesneg yn unig) , math o ffeil: PDF, maint ffeil: 2 MB\nYmatebion rhan 8 (Saesneg yn unig) , math o ffeil: PDF, maint ffeil: 1 MB\nYmatebion rhan 9 (Saesneg yn unig) , math o ffeil: PDF, maint ffeil: 2 MB\nMae'r ymgynghoriad hwn yn esbonio'n cynlluniau ar gyfer deddfwriaeth i roi dyletswydd datblygu cynaliadwy ar sefydliadau dethol yng Nghymru a chreu corff datblygu cynaliadwy newydd.\nYn y Rhaglen Lywodraethu gwnaethom ymrwymiad i:\nddeddfu i roi datblygu cynaliadwy wrth wraidd Llywodraeth Cymru a chyrff cyhoeddus yng Nghymru;\ncreu corff datblygu cynaliadwy annibynnol i Gymru.\nCynhaliwyd ymgynghoriad yn gynharach eleni ar eich cynigion cychwynnol ar gyfer y Bil. Rydyn ni wedi defnyddio’r ymatebion hyn i’n helpu i ddatblygu’r cynigion a amlinellir yn y Papur Gwyn hwn Cymru Gynaliadwy: Dewis dyfodol gwell.\nBellach hoffem gael eich barn ar:\ny cynigion ar gyfer dyletswydd newydd i ymgorffori datblygu cynaliadwy fel prif egwyddor drefniadol sefydliadau dethol yng Nghymru;\ny cynigion ar gyfer corff datblygu cynaliadwy annibynnol;\ny cynnig i gyflwyno’r ddyletswydd yn raddol a’i rhoi ar waith gan gynnwys yr amseru ar gyfer creu’r corff datblygu cynaliadwy annibynnol;\ny cynigion i wella’r fframwaith atebolrwydd ar gyfer datblygu cynaliadwy yng Nghymru.\nDogfen ymgynghori , math o ffeil: PDF, maint ffeil: 435 KB\nPecyn adnoddau , math o ffeil: PDF, maint ffeil: 806 KB\nAsesiad o effaith ar gydraddoldeb (Saesneg yn unig) , math o ffeil: PDF, maint ffeil: 243 KB


Ymchwil newydd yn dangos gostyngiad yn llif y gwaed i'r ymennydd ymhlith chwaraewyr rygbi’r undeb | University of South Wales\nMae ymchwilwyr ym Mhrifysgol De Cymru (PDC) wedi canfod y gall chwaraewyr proffesiynol rygbi’r undeb brofi gostyngiad yn llif y gwaed i'r ymennydd a dirywiad mewn swyddogaeth wybyddol yn ystod un tymor o chwarae.\nDaeth y canfyddiadau, sydd i’w cyhoeddi yn y Journal of Experimental Physiology yfory (dydd Mercher 1 Medi), o ddilyn tîm rygbi proffesiynol yn ystod un tymor.\nEdrychodd y tîm ymchwil o Labordy Ymchwil Niwrofasgwlaidd PDC ar yr effeithiau ar swyddogaethau ymenyddol a gallu gwybyddol y chwaraewyr rygbi, gan gynnwys y gallu i resymu, cofio, cyflawni tasgau meddyliol a llunio syniadau. Dirywiodd swyddogaethau ymenyddol pob chwaraewr a gymerodd ran yn yr astudiaeth, pan gymharwyd y canlyniadau gafwyd cyn ac ar ôl y tymor.\nCanfuwyd bod gwybyddiaeth wedi dirywio yn ystod y tymor ymhlith blaenwyr ac olwyr, er bod mwy o nam ymhlith y blaenwyr na’r olwyr. Canfu'r astudiaeth hefyd fod nifer yr achosion o gyfergydion deirgwaith yn fwy cyffredin ymhlith blaenwyr nag olwyr.\nMae ymchwil flaenorol o fewn rygbi'r undeb wedi canolbwyntio'n bennaf ar achosion o gyfergydion, ond nid ymchwiliwyd hyd yma i effaith gorfforol cyswllt uniongyrchol cyson ar y cae.\nNod yr astudiaeth newydd hon yw llenwi’r bylchau mewn gwybodaeth drwy dynnu sylw at 'lofnodion' ffisiolegol chwaraewyr rygbi proffesiynol sy'n agored i gyswllt cyson wrth chwarae. Gall yr ymchwil hon arwain at well triniaeth i liniaru'r effeithiau a gwneud y gamp yn fwy diogel i ymenyddiau’r chwaraewyr hyn.\nMae'r ymchwil hon yn awgrymu bod y dirywiad yn y swyddogaeth reoleiddio llif gwaed yn gysylltiedig â ffurfio gormod o’r moleciwlau anweledig a elwir yn radicalau rhydd sy'n cylchredeg yn y llif gwaed. Os oes gormod ohonyn nhw, maen nhw’n atal pibellau gwaed rhag agor i fyny fel y dylent i gael ocsigen a glwcos i'r ymennydd oherwydd prinder ocsid nitrig, sy’n fasoymledydd.\nMae ymchwil flaenorol wedi cysylltu cyfergydion mewn rygbi â chlefydau niwroddirywiol yn ddiweddarach mewn bywyd.\nYr astudiaeth newydd hon yw'r gyntaf i ddangos bod y cyswllt uniongyrchol ailadroddus sy’n digwydd drwy gymryd rhan mewn rygbi'r undeb yn achosi newidiadau cynnil, ond pwysig, yng ngallu chwaraewr i reoleiddio llif y gwaed i'r ymennydd, dros un tymor. Gallai hyn o bosibl arwain at glefydau niwroddirywiol yn nes ymlaen mewn bywyd.\nCasglodd yr ymchwilwyr ddata cyn, yn ystod ac ar ôl tymor oedd yn cynnwys 31 o gemau.\nCyn i'r tymor ddechrau, crëwyd proffil ar gyfer pob chwaraewr yn seiliedig ar ddata’n cynnwys metrigau moleciwlaidd (cludo gan y gwaed), serebrofasgwlaidd (rheoleiddio llif gwaed i'r ymennydd) a gwybyddol (cof, talu sylw, canolbwyntio).\nYn ystod y tymor, cyfrifwyd sawl gwaith y bu pob chwaraewr unigol mewn cyswllt uniongyrchol â rhywun arall yn ystod eu hamser ar y cae. Mapiwyd hefyd nifer yr achosion o gyfergydion er mwyn gweld beth oedd fwyaf tebygol o’u hachosi. Ar ôl i'r tymor ddod i ben, ailaseswyd proffiliau ffisiolegol y chwaraewyr a’u mapio yn erbyn digwyddiadau cyswllt uniongyrchol yn ystod y tymor.\nGwnaed yr ymchwil gyda 21 o chwaraewyr (13 o flaenwyr ac 8 o olwyr). Anogir mwy o ymchwil yn y dyfodol i gadarnhau'r canfyddiadau hyn ar raddfa fwy.\nDywedodd yr Athro Damain Bailey, un o awduron yr astudiaeth: "Rydym yn gobeithio y bydd yr astudiaeth hon yn annog mwy o dimau rygbi i gymryd rhan mewn astudiaethau o'r math hwn ar raddfa fwy er mwyn canfod beth yw goblygiadau gydol oes cyswllt uniongyrchol cyson a chyfergydion mewn rygbi, gan gynnwys y cysylltiadau posibl â niwroddirywiad yn ddiweddarach mewn bywyd. Ein nod yn y pen draw yw gwneud y gamp yn fwy diogel i'r chwaraewyr, i wneud mwy o 'hyfforddi’r ymennydd' drwy ymarfer corff, a lleihau'r ‘dirywiad ymenyddol' yn sgil cyswllt uniongyrchol."\nDywedodd Tom Owens, un o gyd-awduron yr astudiaeth: "Mae cyfergydion sy'n gysylltiedig â chwaraeon yn bryder iechyd cyhoeddus sylweddol a chynyddol, ond yn un o'r anafiadau sy'n wynebu'r gymuned chwaraeon sy’n cael ei ddeall leiaf. Mae ein hymchwil ddiweddaraf yn ystyried yr effaith y gall cyswllt uniongyrchol ei chael ar chwaraewyr rygbi'r undeb ac yn gofyn a oes perthynas â’r safle mae chwaraewr yn ei chwarae a sawl cyfergyd y mae wedi ei gael yn ystod tymor.\n"Rydyn ni’n credu y gallai’r effeithiau hyn fod yn gronnol ac mae angen mwy o ymchwil i hynny."


Cyfradd cyfnewid Dinar Serbia (RSD) I CFC ffranc (XAF) byw ar farchnad cyfnewid Forex\nCyfraddau cyfnewid FOREX updated: 17/01/2021 00:39\nDinar Serbia - CFC ffranc pris ar hyn o bryd ar y farchnad cyfnewid Forex yn 17 Ionawr 2021\n00:39:43 (Diweddariad cyfradd forex mewn 59 eiliad)\n1 RSD = 5.58 XAF\n1 XAF = 0.18 RSD\nForex: Dinar Serbia i CFC ffranc - 5.58. Dinar Serbia cyfradd i CFC ffranc yn diweddaru bob 30 eiliad. Dangosir cyfradd Dinar Serbia ar-lein. Cyfradd cyfnewid Dinar Serbia i CFC ffranc ar Forex y funud, awr, wythnos neu fis.\nSiart masnachu Forex CFC ffranc - Dinar Serbia yn byw, 17 Ionawr 2021\nSiart masnachu Forex Dinar Serbia I CFC ffranc yn byw, 17 Ionawr 2021\nMae'r siart o Dinar Serbia i CFC ffranc Wcrain ar 17 Ionawr 2021 yn cael ei gyflwyno ar ein gwefan. Gellir sylwi'n gyflym ar yr holl newidiadau i'r cyfraddau cyfnewid ar y siart. Hofran dros y graff i weld yr union gyfradd gyfnewid am yr amser a ddewiswyd. Diweddariad siart cyfradd cyfnewid bob 30 eiliad.\nTrosi Dinar Serbia I CFC ffranc Dinar Serbia I CFC ffranc Cyfradd cyfnewid Dinar Serbia I CFC ffranc Hanes y gyfradd gyfnewid\nMasnachu ar-lein Dinar Serbia (RSD) i CFC ffranc ar hyn o bryd\nGellir gwylio newidiadau yn y gyfradd gyfnewid bob munud. Cododd y Dinar Serbia gan 0.0019 XAF yn y funud olaf. Hanes 10 munud o Dinar Serbia i CFC ffranc o Forex yn y tabl ar y dudalen. Gweler data cyfradd cyfnewid am 10 munud yn y tabl ar y dudalen hon.\n5.58 5.58 5.58 5.58 5.58 5.58 5.58 5.58 5.58\nMasnachu ar-lein Dinar Serbia (RSD) i CFC ffranc masnachu olaf awr\nGellir gwylio newidiadau yn y Dinar Serbia i'r CFC ffranc bob awr. Y cynnydd yn y gyfradd Dinar Serbia (RSD) i CFC ffranc ar yr awr hon yw - 0.0019 XAF. Dangosir cyfraddau'r Dinar Serbia i'r CFC ffranc bob awr yn y tabl ar y dudalen hon. Rhoddir gwerthoedd y Dinar Serbia yr awr yn y tabl fel ei bod yn gyfleus gweld y gwahaniaeth.\nMasnachu ar-lein Dinar Serbia (RSD) i CFC ffranc tuedd heddiw 17 Ionawr 2021


Llywodraethu Ymchwil - Prifysgol Abertawe\nBwriad Llywodraethu Ymchwil yw sicrhau’r safonau uchaf yn ansawdd ymchwil sy’n cydymffurfio â’r holl ddeddfwriaeth berthnasol a Fframwaith Polisi’r DU ar gyfer Ymchwil Iechyd a Gofal Cymdeithasol a gyhoeddwyd ym mis Tachwedd 2017. Mae’r holl ymchwil iechyd a gofal cymdeithasol yn ddarostyngedig i Fframwaith Polisi’r DU.\nMae’r fframwaith polisi yn berthnasol i Ymchwil Iechyd a Gofal Cymdeithasol sy’n ymwneud â chleifion y GIG, defnyddwyr gwasanaethau neu’u perthnasau neu’u gofalwyr ac mae’n cwmpasu:\ncymeradwyaethau a chaniatâd yr Awdurdod Ymchwil Iechyd (HRA)\ngallu a galluogrwydd Ymchwil a Datblygu’r GIG\nyswiriant ac indemniad, a\nyr holl agweddau cysylltiedig ar reoli sydd ynghlwm wrth sefydlu, cynnal, adrodd am ymchwil iechyd neu ofal cymdeithasol yn ogystal â’u datblygu\nFelly, y rhain yw seiliau’r egwyddorion sy’n diogelu ac yn hyrwyddo buddiannau cleifion y GIG, defnyddwyr gwasanaeth a’r cyhoedd ym maes ymchwil iechyd a gofal cymdeithasol.\nAi ymchwil yw hyn? Defnyddiwch yr offeryn hwn i wirio a yw’ch prosiect yn cael ei gategoreiddio’n ymchwil\nY noddwr yw’r unigolyn, y sefydliad neu’r bartneriaeth sy’n cymryd cyfrifoldeb cyffredinol am sicrhau bod trefniadau cymesur ac effeithiol yn eu lle er mwyn sefydlu, cynnal ac adrodd am brosiect ymchwil. Yn unol â Fframwaith Polisi’r DU ar gyfer Ymchwil Iechyd a Gofal Cymdeithasol, dylai’r holl ymchwil iechyd a gofal cymdeithasol feddu ar noddwr.\nFel arfer disgwylir mai’r noddwr fydd cyflogwr y prif ymchwilydd yn achos ymchwil anfasnachol neu’r cyllidwr yn achos ymchwil fasnachol.\nMae gan noddwyr treialon cynnyrch meddyginiaethol ymchwiliadol (CTMIP) ddyletswyddau cyfreithiol penodol.\nMae’r Brifysgol yn derbyn rôl noddwr yr holl ymchwil addysgol y bydd ei myfyrwyr yn ei chynnal, oni fydd y myfyriwr yn cael ei gyflogi gan ddarparwr iechyd neu ofal cymdeithasol y mae’n well ganddo ymgymryd â’r rôl hon.\nDylai noddwyr ymchwil addysgol sicrhau y gall goruchwylwyr gynnal y gweithgareddau ynghlwm wrth gyflawni’r rôl hon, a’u bod yn gwneud hynny.\nOs na all y goruchwyliwr academaidd fodloni cyfrifoldebau trosolwg y noddwr yn ddigonol oherwydd lleoliad neu arbenigedd, dylai’r noddwr gytuno ar drefniadau cyd-oruchwylio gydag ymarferwr gofal lleol.\nCategorïau Nawdd Categorïau Nawdd\nFfurflen Gais Nawdd Prifysgol Abertawe Ffurflen Gais Nawdd Prifysgol Abertawe\nSiart Lif Proses Cymeradwyo Noddwr Proses Cymeradwyo Noddwr\nGofyn am nawdd Prifysgol Abertawe\nOs bydd eich prosiect ymchwil yn ymdrin ag unrhyw un o’r categorïau nawdd uchod, bydd angen nawdd ar gyfer y prosiect a bydd yn rhaid ichi lenwi ffurflen gais nawdd Prifysgol Cymru ac anfon y dogfennau ategol i flwch negeseuon e-bost llywodraethu ymchwil. Bydd hyn yn cychwyn proses adolygu gan y tîm llywodraethu ymchwil a dylech chi ganiatáu 10 niwrnod ar gyfer adolygiad llawn.\nHwyrach bydd angen i’ch prosiect fynd gerbron:\nPwyllgor Moeseg (REC) y GIG drwy system ar-lein IRAS\nCaniatâd a chymeradwyaethau’r HRA\nProses cadarnhau gallu a galluogrwydd ymddiriedolaethau’r GIG\nProses Pwyllgor Moeseg y GIG Moeseg y GIG\nCymeradwyo a chaniatâd gan yr HRA Cymeradwyaeth a Chaniatâd yr HRA\nGallu a Galluogrwydd Ymchwil a Datblygiad y GIG Galluedd a Gallu Ymchwil a Datblygu'r GIG\nPryd galla i ddechrau?\nCyn y gall unrhyw ymchwil ddechrau, mae’n rhaid i bob caniatâd o ran moeseg ac achosion eraill o ganiatâd gael eu rhoi. Yna, bydd yr Ymchwilydd yn derbyn llythyr cychwyn gan y tîm llywodraethu ymchwil sy’n cadarnhau nawdd y Brifysgol.\nMae gan yr HRA wefan sy’n rhoi gwybodaeth am sut i gynllunio a pharatoi ar gyfer cymeradwyaeth ymchwil a’r gweithgareddau y bydd yn rhaid ichi’u cwblhau. Mae’n pwysleisio’r arferion gorau, y fframweithiau cyfreithiol ac adnoddau eraill a bydd yn rhoi’r newyddion diweddaraf un ichi o ran y newidiadau a’r wybodaeth ddiweddaraf o ran rheoliadau.\nModiwlau e-ddysgu’r HRA modiwlau e-ddysgu sydd ar gael gan Awdurdod Ymchwil Iechyd y GIG\nRhagor o wybodaeth am lywodraethu sy’n ymwneud â Deddf Meinweoedd Dynol Y Ddeddf Meinweoedd Dynol\nDogfennau defnyddiol ynghylch llywodraethu ymchwil\nCanllawiau ynghylch ffurflen yr IRAS\nTaflen Wybodaeth i’r Cyfranogwyr\nTaflen am y Rheoliad Cyffredinol ar Ddiogelu Data (GDPR)\nLlwybr Moeseg y Brifysgol


Rydym yn gweithio gyda phobl yn ein cymuned sydd angen cyngor, cymorth, gofal, ac y mae angen eu hamddiffyn. Mae hyn yn cynnwys plant a'u teuluoedd, pobl hŷn, pobl â salwch neu anabledd, pobl â phroblemau iechyd meddwl a'r rheiny sydd angen cymorth i ofalu am rywun arall.\nMae'r cyngor a'r cymorth rydym yn eu darparu yn bwriadu helpu ac annog pobl i fod mor annibynnol ag y gallant a pharhau i fyw gartref lle bynnag y bo'n bosibl. Os ydych yn teimlo bod arnoch angen cymorth mwy penodol gan y Gwasanaethau Gofal Cymdeithasol, yna byddwn yn trefnu trafod eich sefyllfa gyda chi ac, fel arfer, byddwn yn ymweld â chi er mwyn siarad am eich bywyd pob dydd a'r hyn sy'n bwysig i chi.\nYn ystod yr ymweliad, byddwn yn gwrando ar yr hyn sy'n bwysig i chi. Byddwn yn trafod gyda chi sut y mae/bydd y pethau canlynol yn effeithio ar eich annibyniaeth:\nIechyd a Diogelwch: Unrhyw afiechydon, anableddau neu faterion diogelwch y gellir rhoi cymorth mewn perthynas â nhw.\nRheoli Trefn Ddyddiol:A ydych yn gallu gofalu amdanoch eich hun drwy gynnal trefn ddyddiol a sicrhau deiet/gwres/gofal personol digonol?\nYmreolaeth: A ydych yn gallu gwneud penderfyniadau a chymryd camau i'ch helpu i aros mor annibynnol â phosibl?\nCynhwysiad Cymdeithasol: A ydych yn gallu mwynhau cymryd rhan mewn digwyddiadau cymunedol a chyfleoedd cymdeithasol i ryw raddau pan fo angen?\nAr ôl cyfarfod a thrafod eich sefyllfa a gwrando ar yr hyn sy'n bwysig i chi, byddwn yn rhoi gwybod ichi beth yw canlyniad yr ymweliad. Er mwyn cael hawl i'n gwasanaethau mae'n rhaid eich bod yn byw yn Sir Gaerfyrddin (amodol ar eithriadau) ac mae'n rhaid bod eich sefyllfa yn bodloni pedwar amod. Yr amodau hyn yw:\nBod eich anghenion yn codi yn sgil naill ai iechyd meddwl neu iechyd corfforol gwael, oedran, anabledd, dibyniaeth ar alcohol neu gyffuriau, neu amgylchiadau tebyg.\nBod yr anghenion hynny'n ymwneud ag un neu ragor o'r canlynol:\nMethu â gofalu am eich un na chyflawni tasgau bob dydd yn y cartref. Golyga hyn bwyta ac yfed, cynnal hylendid personol, codi o'r gwely a gwisgo, symud o amgylch y tŷ a chadw'r cartref yn lân ac yn ddiogel.\nOs ydych yn cael anhawster cyfathrebu\nOs oes angen i chi gael eich diogelu rhag camdriniaeth neu esgeulustod\nOs oes angen cymorth arnoch mewn perfynas â gwaith, addysg neu weithgareddau hamdden\nOs oes angen cymorth arnoch i feithrin neu gynnal perthnasoedd â'ch teulu\nOs oes angen cymorth arnoch i feithrin neu gynnal perthnasoedd â'ch ffrindiau neu't gymuned leol\nOs oes angen cymorth arnoch gan eich bod yn gofauly am blentyn.\nEich bod yn methu â bodloni eich anghenion naill ai ar eich pen eich hun, neu â chymorth gan eraill sy'n barod i'w roi, er enghraifft teulu, ffrindiau ac ati, ac nid oes gwasanaethau ar gael yn y gymuned (bydd modd i ni eich helpu i ddarganfod a oes unrhyw wasanaethau cymunedol ar gael).\nRydych yn annhebygol o lwyddo i wneud yr hyn rydych yn dymuno ei wneud oni bai ein bod yn darparu gwasanaethau i chi neu'n eich talu chi'n uniongyrchol er mwyn i chi brynu eich gwasanaethau eich hun.\nDim ond os ydych yn bodloni'r amgylchiadau uchod yn llawn y bydd gennych hawl i'n gwasanaethau. Fodd bynnag, os nad ydych yn bodloni'r amodau uchod i gyd, byddwn bob amser yn barod i roi gwybodaeth, cyngor a chymorth i chi er mwyn eich helpu i ddod o hyd i ffyrdd eraill o gefnogi eich hun.\nOs ydych chi'n gymwys i dderbyn cymorth, byddwch yn cael eich cynnwys yn y broses o baratoi eich cynllun gofal/cymorth. Bryd hynny, gallwch gynnwys gwybodaeth am sut a phryd y bydd cymorth yn cael ei ddarparu. Mae'n bwysig nodi hefyd y gallech gael asesiad ariannol er mwyn helpu i benderfynu a oes angen ichi wneud cyfraniad ariannol at gost eich gwasanaeth cymorth.\nBydd eich cynllun gofal/cymorth personol yn cynnwys crynodeb o'r ffordd y gallwch ddisgwyl i gymorth gael ei ddarparu, er enghraifft, gall fod sawl ffordd wahanol o'ch helpu i gyrraedd eich nod(au) a gytunwyd. Gallwch ddisgwyl i rywun edrych ar eich cynllun eto, o leiaf unwaith y flwyddyn neu fel y cytunir. Bydd hyn yn sicrhau eich bod yn derbyn y lefel fwyaf priodol o gymorth, oherwydd gall sefyllfaoedd newid. Os yw eich sefyllfa yn newid yn sylweddol neu fod angen i chi drafod eich sefyllfa gyda rhywun cysylltwch â'r person a helpodd i drefnu eich cymorth a ddarperir gennym ni, gan ddefnyddio'r manylion y byddent wedi'u gadael gyda chi. Os nad yw hyn yn bosibl, gallwch gysylltu â Llesiant Delta ar 0300 333 2222 (24awr).\nGallwch ddefnyddio cais ar-lein am atgyfeiriad ar gyfer oedolion dros 18 oed yn unig. Os hoffech gysylltu â ni am rywun sydd dan 18 oed, ffoniwch 01267 234567 neu e-bostiwch: galw@sirgar.gov.uk. Os na allwch lenwi'r ffurflen ar-lein, ffoniwch Llesiant Delta ar 0300 333 2222.\nOs ydych yn cysylltu â ni ar ran rhywun arall y mae angen eu caniatâd oni bai yw'r person mewn perygl o gael ei gam-drin gan eraill neu os nad ydynt yn gallu darparu caniatâd.


Cylchlythyr mis Rhagfyr y Gwasanaeth Caffael Cenedlaethol\n3. Fframweithiau cyfredol\n4. Eich gair. Ein gweithred\nCroeso i gylchlythyr mis Rhagfyr y GCC.\nNi allaf gredu ein bod bellach yn nesáu at ddiwedd 2015. Mae hwn yn amser da i mi adrodd fod y GCC wedi dyfarnu 26 cytundebau fframwaith ar draws amrywiaeth o gategorïau hyd yn hyn. Mae cyflenwyr llwyddiannus wedi adrodd bod 107 o swyddi newydd wedi'u creu mewn meysydd megis ymgynghoriaeth adeiladu, darparu tanwyddau hylifol, cyflenwyr deunyddiau adeiladu cyffredinol a llogi cerbydau, gan gynnwys nifer o fusnesau a gynorthwyir. Erbyn diwedd mis Mawrth 2016, mae ein piblinell yn ymrwymedig i ddarparu 22 o gontractau a fframweithiau ychwanegol.\nYr wyf wrth fy modd i weld bod yr egwyddorion a ymgorfforir o fewn Datganiad Polisi Caffael Cymru yn cael eu gwireddu. Mae llawer o gytundebau’r GCC bellach yn cael eu hennill gan fusnesau bach a sefydliadau’r trydydd sector yng Nghymru. Un o'r enghreifftiau mwyaf diweddar yw ein dyfarniad o Fframwaith Deunyddiau Trydanol, Gwresogi, Plymio a Deunyddiau Cysylltiedig. O'r pedwar ar ddeg cyflenwr sydd wedi ennill lle ar y fframwaith, mae tri ar ddeg ohonynt naill ai wedi’u lleoli yng Nghymru neu â depos yng Nghymru. Mae chwech o’r cyflenwyr yn fusnesau bach a chanolig ac yn un o'r rhain wedi’u ffurfio drwy gonsortiwm ar y cyd yn cynnwys tri busnes bach a chanolig Cymreig.\nEr bod ychydig yn gynnar, hoffwn ddymuno Nadolig hapus iawn i chi gyd.\nDigwyddiad Ymgysylltu â Chwsmeriaid Teithio a Llety Busnes\nCyhoeddodd y Gwasanaeth Caffael Cenedlaethol ddyfarniad y Fframwaith Atebion Teithio Busnes a Llety ym mis Hydref ac ar unwaith dechreuodd gael ceisiadau am ragor o wybodaeth gan nifer o gwsmeriaid oedd â diddordeb. Cafodd y Digwyddiad Ymgysylltu â Chwsmeriaid cyntaf gyda CTM, Cwmni Rheoli Teithio y GCC, ei drefnu a’i gynnal yn ddiweddar ym Medwas. Roedd 8 o sefydliadau cwsmeriaid y GCC yn bresennol yn y digwyddiad llwyddiannus, a fu’n cwrdd â Thîm Gweithredu CTM, a byddant yn awr yn cydweithio i roi’r gwasanaeth ar waith. Bydd hyn yn helpu cwsmeriaid i fanteisio ar lawer o fuddiannau’r fframwaith, gan gynnwys:\n- ffioedd archebu cystadleuol;\n- arbedion ar eu gwariant ar deithio busnes;\n- bydd eu gwariant yn y maes hwn yn fwy gweladwy;\n- adroddiadau Gwybodaeth Reoli deallus;\n- arbenigedd y diwydiant;\n- cydymffurfiaeth uwch â pholisi teithio;\n- gwell dyletswydd gofal am eu teithwyr.\nMae’r GCC yn awyddus iawn i sicrhau bod pob cwsmer yn cael yr un cyfle i gwrdd â CTM, ac mae’n gobeithio cynnal rhagor o ddigwyddiadau rhanbarthol i hwyluso’r ymgysylltu hwn.\nCysylltwch â NPSPeopleServices&Utilities@wales.gsi.gov.uk os hoffech drafod y fframwaith yn fanylach neu os hoffech fod yn bresennol mewn digwyddiad ymgysylltu rhanbarthol.\nDangos Cydweithredu Effeithiol mewn Digwyddiad Caffael Cyhoeddus\nRhoddodd cynrychiolwyr o bob rhan o’r sector cyhoeddus groeso cynnes i Jane Hutt AC, y Gweinidog Cyllid a Busnes y Llywodraeth, mewn digwyddiad arbennig a drefnwyd i ddangos cydweithredu effeithiol mewn caffael cyhoeddus yn Ysgol Fusnes Caerdydd ar 19 Tachwedd 2015.\nRoedd y digwyddiad yn dathlu cydweithredu a cheisiadau ar y cyd mewn caffael cyhoeddus yn dilyn cyhoeddi’r Canllaw Ceisiadau ar y Cyd yn 2013. Mae’r canllaw wedi’i gynllunio i helpu busnesau bach a chanolig a micro yng Nghymru i sylweddoli manteision ceisiadau ar y cyd (ffurfio consortia) drwy roi sylw i heriau cydweithredu effeithiol i sicrhau twf eu busnesau.\nYn ystod y digwyddiad, gwelwyd tystiolaeth o lwyddiant y canllaw drwy gyflwyniadau gan nifer o Brosiectau Arddangos, ac mae eu hastudiaethau achos wedi’u cynnwys yn yr 'Adroddiad Gwersi a Ddysgwyd' sydd newydd ei gyhoeddi. Ers 2013, bu 12 prosiect wedi’u cynllunio ar gyfer consortia gan gaffael cyhoeddus yng Nghymru, gan gynnwys pum fframwaith y GCC.\nMae canllawiau ceisio ar y cyd, astudiaethau achos a gwybodaeth ddefnyddiol i brynwyr a chyflenwyr, ar gael yma.\nMae rhestr o Fframweithiau cyfredol y NPS sydd ar gael i’w defnyddio ar ein gwefan.\nMae canllaw i gwsmeriaid ar gyfer pob fframwaith i’w cael yn Adran y NPS ar GwerthwchiGymru.\nRydym yn parhau i gymryd adborth gan gwsmeriaid ac yn gweithio'n ddi-baid i roi sylw i hyn. Gweler un o’r enghreifftiau mwyaf diweddar isod:\nEich gair: : "Wyddom ni ddim pwy yw pwy yn y GCC felly nid ydym yn siŵr pwy i gysylltu â hwy gyda’n hymholiadau.”\nEin hymateb: Rydym wedi creu Cyfeiriadur Cysylltiadau'r GCC, gyda manylion cyswllt Staff NPS a gwybodaeth am eu rolau a’u cyfrifoldebau. Mae’r cyfeiriadur ar gael ar gais. I wneud cais, cysylltwch â Swyddog Cyfathrebu'r GCC.\nRheoli Cyfleusterau Cam 2 (ar hyn o bryd o fewn cwmpas y fframwaith yw Gwasanaethau Mecanyddol, Gwasanaethau Diogelwch, Cynnal a Chadw Offer Ymladd Tanau, Rheoli Plâu) – disgwylir ei gyhoeddi ddechrau Rhagfyr.\nFframwaith Cyflenwi Tanwydd Biomas y GCC – mae tendrau wedi’u dychwelyd ac maent yn y broses o gael eu gwerthuso. Disgwylir ei ddyfarnu ym mis Ionawr.\nFframwaith Darparu Deunyddiau Trydanol, Gwresogi, Plymio a Deunyddiau Cysylltiedig – mae’r Canllaw i Gwsmeriaid wedi cael ei ddiwygio i ddangos y bydd rhai o’r cyflenwyr yn darparu danfoniadau a byddant yn gwasanaethu o ganghennau brandiau cwmnïau cysylltiedig. Ceir rhagor o wybodaeth ar Wefan y GCC. Mae’r Canllaw i Gwsmeriaid diwygiedig ar gael ar GwerthwchiGymru\nFframwaith Darparu Deunyddiau Glanhau a Phorthorol - mae dwy ddogfen ychwangeol wedi'u hychwanegu i ardal y GCC ar GwerthwchiGymru:\n1. Adnodd Dadansoddi Bwrdd Gwaith ar gyfer Lot 1 Deunyddiau Adeiladu Cyffredinol. Mae'r adnodd yn galluogi cwsmeriaid i gymharu prisiau yn gyflym ar gyfer basgedi o gynnyrch gan bob gyflenwr.\n2. Mae rhestr graidd ychwanegol ar gyfer Lot 2 Deunyddiau mewn Swmp bellach wedi'i chynnwys. Ceir rhagor o fanylion ar GwerthwchiGymru.\nCyflenwi Offer Gwelededd Uchel a Diogelwch Personol (PPE) - Lifrai, Dillad Gwaith a Dillad Hamdden - cyhoeddwyd 9 Rhagfyr 2015.\nCyflenwi Teiars a Gwasanaethau Cysylltiedig – dyfarnwyd 16 Tachwedd 2015. Mae’r fframwaith hwn yn cynnwys gwasanaeth cyflenwi teiars, eu ffitio a’u trwsio, ynghyd â’r holl weithgareddau cysylltiedig eraill ar gyfer sefydliadau sector cyhoeddus Cymru. Mae’r Fframwaith Teiars presennol (cyfeirnod VWNPT/892) wedi cael ei ymestyn tan 28 Chwefror 2016 i ganiatáu amser ar gyfer rhagor o gystadlaethau ac i weithredu Fframwaith newydd y GCC. Bydd rhagor o ganllawiau yn cael eu cyhoeddi ar GwerthwchiGymru.\nDarnau Sbâr i Gerbydau – Rydym wrthi’n casglu gwybodaeth ar gyfer darnau sbâr i gerbydau gan sefydliadau sy’n aelodau, gan gynnwys awdurdodau lleol. Os oes gennych unrhyw ofynion, cysylltwch â'r blwch post isod\nBrechdanau wedi’u Paratoi a Llenwadau Brechdanau, a Phrydau wedi’u Rhewi – disgwylir ei gyhoeddi ym mis Rhagfyr.\nBrechdanau wedi’u Paratoi a Llenwadau Brechdanau, a Phrydau wedi’u Rhewi – mae dogfennau manyleb wedi’u dosbarthu i aelodau Grŵp Fforwm y Categori Bwyd i gael eu sylwadau cyn cyhoeddi Hysbysiad y Contract. Os hoffech gyfrannu at y rhain, yna cysylltwch â ni yn y cyfeiriad e-bost isod.\nDiweddariadau - galwad am gynrychiolwyr\nMae Strategaeth TGCh y GCC bellach wedi’i datblygu. Nod y strategaeth yw mapio trefniadau TGCh y GCC i ateb gofynion TGCh y sector cyhoeddus ac i ddiwallu eich anghenion busnes yn unol â blaenoriaethau’r Gweinidogion. Rydym yn awr yn chwilio am wirfoddolwyr o sefydliadau sy’n aelod o'r GCC i weithio â’i gilydd i ganfod pa gontractau a fframweithiau y dylai'r GCC roi blaenoriaeth iddynt yn y pedair blynedd nesaf. Mae gweithdai cychwynnol yn cael eu trefnu yn y Gogledd a’r De ar gyfer Chwefror 2016, a chaiff y dyddiadau a’r lleoliadau eu cyhoeddi yn y man. Y dyddiad cau ar gyfer enwebiadau yw 31 Ionawr 2016. Os hoffech chi gymryd rhan, cysylltwch â ni yn y cyfeiriad e-bost isod.\nBagiau Gwaredu Gwastraff – cyhoeddwyd 9 Tachwedd 2015.\nGwasanaeth a Reolir ar gyfer Cynlluniau Buddiannau Cyflogeion – dyfarnwyd 7 Rhagfyr 2015. Gall cwsmeriaid ddyfarnu'n uniongyrchol i'r Darparwr Gwasanaeth a Reolir a thrafod taliadau gwasanaeth yn seiliedig ar anghenion unigol. Mae yna nifer o gynlluniau buddiannau ar gael gan gynnwys; Cynlluniau Aberthu Cyflog, Buddiannau Iechyd a Lles, Disgowntiau Adwerthu a Hamdden, Cynlluniau Gwobrwyo a Chydnabod, a Llwyfan Buddiannau Ar-lein. Mae'r canllawiau i gwsmeriaid ar gael ar GwerthwchiGymru.\nYmgynghoriad Adeiladu - rydym yn awr yn cynnig set integredig o gyngor ac arweiniad ar ymgynghori sy’n ymdrin â thua 30 o ddisgyblaethau sy’n cynnwys gwasanaethau proffesiynol Eiddo, Seilwaith ac Ystadau. Os hoffech i un o’r tîm Gwasanaethau Proffesiynol ddangos i chi’r hyn sydd gennym i’w gynnig i’ch sefydliad, cysylltwch â’r cyfeiriad e-bost isod. Neu, gallwch weld y cytundebau ar GwerthwchiGymru.\nYmgynghori Busnes – mae ein Grŵp Fforwm Categori wedi datblygu strategaeth gyffrous i ddiwallu anghenion ymgynghori busnes y sector cyhoeddus yng Nghymru. Cymeradwywyd hyn gan Grŵp Cyflawni'r GCC ym mis Tachwedd. Rydym yn awr yn symud ymlaen gyda nifer o brosiectau caffael ymgynghori busnes i gefnogi gwasanaethau Addysg, ffyrdd amgen o gynnig gwasanaethau, a chyflawni effeithlonrwydd gwasanaethau.Yn ogystal â helpu ni i lunio'r rhain, rydym hefyd yn edrych am gymorth i nodi sut y gallwn rannu adnoddau mewnol ar draw sefydliadau. Rydym felly yn edrych am gynrychiolaeth fwy eang i’r GFfC i'n galluogi i gyflawni ar eich rhan. Cysylltwch â Paul Griffiths ar y blwch post isod os hoffech drafod y mater ymhellach.\nMae’r GCC yn adrodd cyfradd arbedion o 4.88% y flwyddyn ariannol hon, drwy Gontractau a Chytundebau Fframwaith wedi’u rheoli. Mae hwn yn cynnwys arebdion wedi'u negodi a chytundebau sydd wedi'u trosglwyddo i'r GCC.\nMae'r arbedion yn hafal i £2,350,020 rhwng 1 Ebrill 2015 a 30 Medi 2015.


Rydym yn croesawu chi i ymweld â'n cwmni yn www. mookidstoy .com ac i drafod busnes, yn edrych ymlaen at adeiladu perthynas busnes tymor hir gyda ein gilydd\n2. Derbyniwyd OEM\ngwarant 4. Ansawdd:\n5.Fast a Darparu Cheap\nAnsawdd a Gwasanaeth: it’d be our priority to provide our clients with great quality products and superior customer service.\nArwain Cyflym Amser: Rydym yn ymroddedig i wneud y amseroedd gweithredu cyflymaf ac yn gweithio'n galed iawn i sicrhau bod eich terfynau amser.\nPrisiau 'Sdim Curo: Rydym yn barhaus yn ymdrechu i ddod o hyd i ffyrdd o leihau ein costau cynhyrchu, costau cludiant, ac ati Yn olaf, gallwch gael budd-dal ohono.\nGwybodaeth Gyffredinol archeb\nRydym yn falch o gyflenwi'r gwasanaeth gorau i chi, ac yn ofalus yn canolbwyntio ar ein cynnyrch. Rydym yn brofiadol yn gwasanaethu'r farchnad yr Unol Daleithiau, farchnad Ewropeaidd ac Affrica farchnad, Rwsia farchnad. Os gwelwch yn dda fod yn ymwybodol bod yr amseroedd arweiniol yn dibynnu ar yr eitemau penodol a meintiau eitem rydych ei angen. Mae ein llwyddiant bob amser yn seilio ar y ddealltwriaeth eich gofynion a thuedd ein cynnyrch a marchnata.\nBlaenorol: Pull and Go Duck\nnesaf: Cutting Vegetable Set\n'N giwt pren Baby Toy\nLaser Cut Siâp pren


*Swydd Newydd* Intern: Datblygu Adnoddau Iechyd Meddwl Cymraeg Ar-lein (2 swydd) - Prifysgol Bangor\nMae arnom eisiau penodi dau intern i gefnogi'r gwaith o ddatblygu adnoddau iechyd meddwl Cymraeg ar-lein i fyfyrwyr ledled Cymru.\nCyflog: £17,682 - £19,612 y.f.\nDyddiad Cau: 19/02/2020 (172 diwrnod)\nPrifysgol Bangor Bangor Gwynedd Bangor, Gwynedd, Cymru LL57 2DG\nIntern: Datblygu Adnoddau Iechyd Meddwl Cymraeg Ar-lein\nGraddfa 3: £17,682 - £19,612 y flwyddyn\nMae’r cyfle cyffrous ac arloesol hwn yn bosibl yn sgil project a ariennir gan HEFCW, sy'n ymwneud â datblygu a rhoi cefnogaeth gynaliadwy i wella'r ddarpariaeth iechyd meddwl a lles i fyfyrwyr y mae'r Gymraeg yn iaith gyntaf ac yn ddewis iaith iddynt. Bydd y project amlochrog hwn yn arwain at gam mawr ymlaen tuag at sicrhau cywerthedd i fyfyrwyr Cymraeg eu hiaith. Rhaid cyflawni'r project o fewn cyfnod penodol, a bydd angen cynnyrch ymarferol a chynaliadwy erbyn diwedd y cyfnod cyllido.\nArweinir y project gan Brifysgol Bangor, mewn partneriaeth â Phrifysgol Aberystwyth, Prifysgol Cymru y Drindod Dewi Sant, Grŵp Llandrillo Menai a Meddwl.org\nBydd yr interniaid yn datblygu deunyddiau i wefan adnoddau iechyd meddwl ar gyfer Cymru gyfan gyda chynnwys Cymraeg amlgyfrwng a gaiff ei werthuso gan fyfyrwyr sy'n siarad Cymraeg a bydd yn darparu gwybodaeth, cyngor, yn cyfeirio at wasanaethau ac yn codi ymwybyddiaeth rhwng cyfoedion a'i gilydd.\nCaiff y wefan ei datblygu gyda chyfraniad gan undebau'r myfyrwyr a'r sefydliadau partner a bydd yn cynnwys gwerthusiad myfyrwyr o'r wefan yn ystod y cyfnod datblygu ac yn dilyn hynny. Caiff ei gwe-letya a'i chynnal gan Brifysgol Bangor i'w defnyddio gan unrhyw fyfyriwr sy'n siarad Cymraeg.\nRhan bellach o'r gwaith fydd nodi bylchau yn y ddarpariaeth o wasanaethau i fyfyrwyr Cymraeg gan gyfeirio'n benodol at grwpiau risg uwch gan gynnwys LHDTC+, rhai yr effeithir arnynt gan drais domestig a rhywiol; rhai sy'n gadael gofal; myfyrwyr sydd wedi gwahanu o’u teuluoedd, etc.\nDylai ymgeiswyr fod wedi cael addysg i lefel IV NVQ / Tystysgrifau Cenedlaethol Uwch (HNC) (neu gyfatebol) mewn pwnc priodol neu'n meddu ar brofiad cyfatebol mewn maes perthnasol.\nDisgwylir i’r ymgeiswyr llwyddiannus ddechrau cyn gynted â phosibl ac mae’r swyddi ar gael am gyfnod o 6 mis.\nDerbyniwn geisiadau ar-lein yn unig.\nFodd bynnag, mewn achosion lle na ellir defnyddio’r rhyngrwyd oherwydd anabledd, cewch ffurflenni cais papur drwy ffonio 01248 383865.\nDyddiad cau derbyn ceisiadau: 19 Chwefror, 2020.


Dwy foli’n anfon Casnewydd drwodd yng Nghwpan FA Lloegr – Golwg360\nDwy foli’n anfon Casnewydd drwodd yng Nghwpan FA Lloegr\n3 Rhagfyr 2017 am 16:21\nMae Casnewydd wedi cyrraedd trydedd rownd Cwpan FA Lloegr yn dilyn buddugoliaeth o 2-0 dros Gaergrawnt ar gae Rodney Parade.\nSgoriodd y capten Joss Labadie ddwy gôl – y naill a’r llall ag ergyd foli.\nAeth y Cymry ar y blaen ar ôl dwy funud wrth i Labadie rwydo oddi ar groesiad gan Matthew Dolan.\nFe allai Caergrawnt fod wedi unioni’r sgôr wedi’r egwyl oni bai am waith yr amddiffynnwr Ben White i glirio’r bêl oddi ar y llinell.\nOnd daeth y gôl fuddugol yn y munudau olaf wrth i’r capten rwydo am yr ail waith, a hynny oddi ar groesiad gan Frank Nouble.\nFe fydd Casnewydd yn darganfod nos Lun pwy fydd eu gwrthwynebwyr nesaf.\nCasnewydd yn curo Wrecsam\nWrecsam a Chasnewydd i ail chwarae wedi gêm ddi-sgôr\nCasnewydd yn curo Northampton\nCheltenham yn curo Casnewydd


Datganiad Ysgrifenedig: Adolygiad Williams o’r Rheilffyrdd | LLYW.CYMRU\nDatganiad Ysgrifenedig: Adolygiad Williams o’r Rheilffyrdd\nKen Skates, Ysgrifennydd y Cabinet dros yr Economi a Thrafnidiaeth\nAr 20 Medi, fe gyhoeddodd yr Ysgrifennydd Gwladol dros Drafnidiaeth adolygiad o'r bôn i'r brig o reilffyrdd Prydain, a fyddai’n cael ei arwain gan Keith Williams, cyn-Brif Weithredwr British Airways, ac Is-Gadeirydd John Lewis a Phartneriaid erbyn hyn. Bydd Keith Williams yn cael cymorth gan banel allanol ac mae Llywodraeth y DU yn bwriadu cyhoeddi Papur Gwyn ar argymhellion yr adolygiad cyn diwedd 2019. Rwyf yn falch bod y panel allanol yn cynnwys Margaret Llewellyn, Cadeirydd Bwrdd Ymgynghori Network Rail ar gyfer Llwybr Cymru.\nRwyf yn croesawu’r adolygiad hwn. Er ein bod wedi llwyddo i gymryd cam sylweddol ymlaen wrth ddyfarnu contract newydd rheilffordd Cymru a'r Gororau, mae’r cyd-destun ar gyfer darparu rheilffyrdd yng Nghymru yn gymhleth ac yn rhanedig, ac nid oes digon o gyllid yn cael ei neilltuo i wneud hynny. Rwyf wedi siarad â Keith Williams heddiw er mwyn disgrifio safbwynt Llywodraeth Cymru.\nCafodd y setliad rheilffyrdd presennol ei ddylunio cyn dyfodiad datganoli. Er bod rhai ymdrechion wedi’u gwneud i’w esblygu, mae’r setliad presennol yn dal yn adlewyrchu'r cyfnod pan gafodd ei lunio. 20 mlynedd ers datganoli, yr Ysgrifennydd Gwladol dros Drafnidiaeth yn San Steffan sy’n dal â rheolaeth dros y rheilffyrdd yng Nghymru yn y pen draw. Mae’r setliad datganoli diffygiol hwn yn sail i lawer o’r problemau yng nghyswllt ein rheilffyrdd.\nDim ond yng nghyswllt y contract gwasanaethau trên Cymru a’r Gororau y mae gennym swyddogaethau statudol, sy’n golygu bod gwasanaethau gan dri o sefydliadau wedi'u breinio Llywodraeth y DU yn gweithredu yng Nghymru y tu hwnt i’n rheolaeth. Er bod gan yr Ysgrifennydd Gwladol dros Drafnidiaeth lais ynghylch gweithredu gwasanaethau Cymru a’r Gororau sy’n cael eu gweithredu yn Lloegr, mae Llywodraeth y DU wedi gwrthod rhoi cyd-drefniant ar waith – sy’n golygu nad oes gennym lais ar fanylion na gweithrediad y tri sefydliad wedi'i freinio arall sy’n gweithredu yng Nghymru. Er mwyn rhoi enghraifft, o blith 12 dinas fwyaf y DU, Caerdydd sydd â’r cysylltiad rheilffyrdd gwaethaf â’r dinasoedd eraill hyn.\nEr ein bod ni, yn yr un modd â Llywodraethau’r DU a'r Alban, yn “awdurdod breinio”, a’r flwyddyn nesaf byddwn yn dod yn weithredwr/perchennog trac, does gan Lywodraeth Cymru ddim swyddogaeth o ran pennu'r cylch gwaith na phenodi Cyfarwyddwyr y rheoleiddiwr rheilffyrdd – y Swyddfa Ffyrdd a Rheilffyrdd. Fodd bynnag, mae gan Gymru’r swyddogaeth hon mewn perthynas â rheoleiddwyr eraill y DU.\nHefyd, yn hollbwysig, ac yn wahanol i’r Alban, nid oes gennym gyllid na rheolaeth deg mewn perthynas â seilwaith rheilffyrdd Cymru. Mae hyn i gyd yn ein rhwystro ni rhag datblygu'r gwasanaethau rheilffyrdd y mae eu hangen ar Gymru fel rhan o system drafnidiaeth ehangach sy’n gwbl integredig, er mwyn darparu’n effeithiol ar gyfer y teithiau o un pen i’r llall y mae pobl angen ac eisiau eu gwneud.\nYn ogystal â'r materion hyn yng nghyswllt datganoli, mae’r rhan fwyaf o gerbydau Prydain yn nwylo’r tri chwmni gweithredu cerbydau sy’n eiddo preifat. Mae’r rhain yn blaenoriaethu eu buddiannau masnachol eu hunain ac nid ydynt yn ymateb i anghenion lleol neu gysylltiedig â gwasanaethau.\nRydym yn cydnabod bod angen i bobl a nwyddau deithio rhwng Cymru a gweddill y DU. Mae teithio’n ddidrafferth rhwng Cymru a gweddill y DU yn hanfodol, felly ni allwn ymdopi heb gael rhyw fath o weithredwr systemau rheilffyrdd cenedlaethol yn y DU.\nRwyf yn galw ar Adolygiad Williams i nodi llwybr clir a fydd yn golygu bod Cymru yn cael mwy o lais wrth bennu gwasanaethau rheilffyrdd, wrth reoli a datblygu seilwaith gyda setliad cyllido teg, ac wrth sefydlu swyddogaethau rheoleiddio/i weithredwyr systemau sy’n cydnabod amrywiaeth datganoli yn y DU, gan gynnal rheilffordd genedlaethol sydd o fudd i bob rhan o Brydain.\nRwyf hefyd yn galw arno i fynd i'r afael â’r diffyg buddsoddi parhaus yn ein seilwaith rheilffyrdd. Er bod Llwybr Network Rail yng Nghymru yn gyfrifol am 11% o hyd y llwybr, 11% o’r gorsafoedd a 20% o’r croesfannau ledled Cymru a Lloegr, dim ond 2% o’r arian a ddefnyddiwyd i wella'r rhwydwaith yng Nghymru a Lloegr sydd wedi cael ei wario yng Nghymru ers 2011 ar gyfartaledd. Fe ddylem ni fod wedi cael dros £1 biliwn yn braf yn ystod y pum mlynedd ddiwethaf yn unig. Mae hyn yn egluro pam mae llawer o gyflymderau rheilffyrdd yng Nghymru yn is na'r cyfartaledd ar gyfer Prydain, pam mae gennym gapasiti gorsafoedd a rhwydweithiau annigonol mewn rhai ardaloedd allweddol, pam mae cyfyngiadau ar gapasiti yn effeithio ar ein gallu i gyflenwi gorsafoedd a gwasanaethau newydd – yn enwedig ar brif reilffyrdd, pam mae cyfyngiadau annerbyniol ar y llwythi y gallwn eu cludo ar y rheilffyrdd, a pham mae cyfran sylweddol is o bobl yn teithio i’r gwaith ar y trên yng Nghymru o gymharu â gweddill Prydain.\nNi ellir parhau i ddefnyddio dull Llywodraeth y DU o ddyrannu arian, sy’n rhoi blaenoriaeth i ardaloedd o’r wlad lle caiff rheilffyrdd eu defnyddio ar lefel uwch, yn aml oherwydd bod arian wedi’i fuddsoddi yn yr ardaloedd hyn yn y gorffennol. Er gwaethaf yr addewidion a wnaed pan gafodd y cynllun i drydaneiddio rheilffordd Abertawe ei ganslo, nid yw Llywodraeth y DU wedi ymrwymo i ariannu’r gwaith o gyflawni unrhyw gynlluniau gwella yng Nghymru. Mae gennym anghenion o ran cysylltiad rheilffyrdd sydd heb eu diwallu ledled ein hardaloedd ac nid ydym yn cael cyfran deg o’r cyllid, sy’n effeithio ar ein gallu i gyflawni ein hamcanion o ran datblygiad economaidd a gwella llesiant cenedlaethau’r dyfodol.\nYn amlwg, mae angen gwneud newidiadau sylweddol ac rwyf yn galw am i’r rhain gael eu cyflawni yn sgil yr adolygiad hwn. Yn benodol, mae angen y canlynol arnom:\nTrosglwyddo perchnogaeth seilwaith rheilffyrdd Cymru (yn unol ag argymhelliad y Comisiwn ar Ddatganoli yng Nghymru) yn dilyn asesiad cynhwysfawr o’i amodau\nSetliad cyllidol teg sy’n ymestyn i welliannau sy’n seiliedig yn fras ar yr un fethodoleg â’r un a ddefnyddir yn yr Alban\nGallu dewis o blith ystod o fodelau darparu gwasanaeth i deithwyr trenau yng Nghymru, gan gynnwys rheoli traciau a threnau mewn modd mwy integredig\nDiddymu’r mesurau sy’n gwahardd gweithredwyr yn y sector cyhoeddus rhag cynnig am wasanaethau i deithwyr trên a’u gweithredu mewn perthynas â chytundebau breinio Cymru\nEi gwneud yn ofynnol bod Gweinidogion Cymru yn cytuno ar fanyleb a dynodiad ar gyfer gwasanaethau i deithwyr trên sy’n gweithredu yng Nghymru o dan reolaeth eraill\nRhoi pŵer i Weinidogion Cymru weithredu, pennu a dynodi unrhyw wasanaethau (trawsffiniol) o Gymru i Loegr ar ôl cael caniatâd i wneud hynny drwy brosesau’r diwydiant (heb ganiatâd yr Ysgrifennydd Gwladol)\nSwyddogaeth lawn yn y gwaith cynllunio a gwneud penderfyniadau mewn perthynas â’r seilwaith a ddefnyddir gan wasanaethau (trawsffiniol) Cymru\nTrefniadau ar gyfer perchnogi, pennu a rheoli cerbydau sy’n diwallu anghenion Cymru\nBod yr holl sefydliadau sy’n gyfrifol am ddarparu gwasanaethau i deithwyr a seilwaith rheilffyrdd yng Nghymru yn atebol i Lywodraeth Cymru\nMewnbwn ffurfiol ar gyfer Cymru yng ngweithgareddau rheoleiddio'r Swyddfa Ffyrdd a Rheilffyrdd\nDylid gwneud y newidiadau y mae modd eu gwneud heb ddiwygio'r ddeddfwriaeth neu wneud asesiad llawn o’r seilwaith yn fuan ar ôl yr adolygiad. Er mwyn ein symud tuag at drefniant mwy boddhaol ar gyfer y seilwaith tra mae’r gwaith asesu yn mynd rhagddo, byddaf yn pwyso i gael trefniant sy’n caniatáu i ni reoli'r ased a’i wella gyda chyllid gan Lywodraeth y DU. Rydym ni mewn lle unigryw i wneud hyn yn sgil sefydlu Trafnidiaeth Cymru yn ddiweddar.\nMae’r adolygiad hwn yn gyfle i ddiwygio’r rheilffyrdd a chreu'r rhwydwaith trafnidiaeth gyhoeddus integredig y mae ei angen ar Gymru. Ni ddylid colli’r cyfle hwn. Gallai ein rheilffyrdd fod yn un o’n hasedau mwyaf gwerthfawr o ran yr economi a chymdeithas, a chanddynt botensial i wneud cyfraniad mwy i fywydau pobl, cymunedau, yr amgylchedd a’r economi yng Nghymru.


Plant yn perfformio yn Steddfod yr Urdd yn y Fflint\nBydd un yn addasiad Cymraeg o’r sioe gerdd ‘Hairspray’ a’r llall yn tywys y cynulleidfa o amgylch Sir y Fflint gan ddefnyddio caneuon Rimbojam Caryl Parry Jones.\nBydd y 150 o blant ysgol gynradd yn perfformio eu sioe hwy yn y pafiliwn ar Faes yr Eisteddfod nos Fawrth, 31 Mai. Mae sioe ‘Fflamau Fflint’ yn dilyn cymeriad o’r enw Dai a’i hynt a’i helynt ef wrth iddo grwydro bro’r Eisteddfod.\nClaire Tranmer ac Einir Haf sydd yn cyd-gynhyrchu sioe Fflamau Fflint. Dywedodd Einir, sydd yn Ddirprwy yn Ysgol Glanrafon, “Mi oeddem yn awyddus i ddefnyddio caneuon ‘Rimbojam’ Caryl Parry Jones fel sail i’r cynhyrchiad gan eu bod yn ganeuon gwych a nifer o blant yr ardal eisoes yn gyfarwydd gyda nhw. Mae Mali Williams, , wedi creu sgript arbennig o amgylch y caneuon, sydd yn tywys y prif gymeriad, Dai, o amgylch Sir y Fflint. Rydym hefyd yn falch iawn fod Caryl Parry Jones wedi cyfansoddi cân newydd sbon i gloi y sioe, sef Fflamau Fflint.”\nMae Cadi Davies, sydd yn ddisgybl yn Ysgol Glanrafon, yn actio yr athrawes ddiflas Miss Pugh yn sioe. Dywedodd, “Mae Miss Pugh yn ddynes ddiflas sydd yn hoffi areithio am lot o bethau hen ffasiwn ond ar y diwedd mae’n dweud ei bod yn arfer gweithio gyda Jade Jones ac yn gwneud symudiadau Taekwondo felly dwi’n gorfod dysgu ychydig o Taekwondo ar gyfer diwedd y sioe!”\nMae pedwar prif gymeriad arall yn y sioe. Mae Jamie Molloy o Ysgol Croesatti yn actio Dai, Alys Jones o Ysgol Glanrafon yn actio Mari, Ioan Jones o Ysgol Gwenffrwd yn actio’r bwli Twm Dyrnau a Freya Wheeler o Ysgol Croesatti yn actio Gwenffrewi.\nCyfle i blant\nYchwanegodd Claire, sy’n rhedeg cwmni theatr ac academi Indigo, “Mae’n wych ein bod yn gallu rhoi cyfle i blant swil, di-brofiad berfformio ar lwyfan mawr y pafiliwn. Mi wnaethom dreulio yr ychydig wythnosau cyntaf yn dysgu sgiliau sylfaenol iddyn nhw fel sut i sefyll ar lwyfan, peidio troi cefn at y gynulleidfa, codi llygaid oddi ar y llawr ac ati. Er fod pump prif gymeriad, mi ydym ni yn gwneud yn siŵr fod pob plentyn sydd yn y sioe yn cael cyfle i berfformio ym mlaen y llwyfan.\n“Y peth mwyaf ydym ni yn edrych ymlaen ato yw dangos i weddill Cymru faint o dalent sydd gan blant Sir y Fflint!”\nYn ôl Nia Wyn Jones, Pennaeth Cerdd Ysgol Maes Garmon, sydd yn cynhyrchu’r sioe, “Mae hon yn sioe gymhleth ac mae yna nifer o negeseuon pwysig ynddi o ran lliw croen, y pwysau sydd yna ar y teledu i fod yn denau a hardd felly mae lot yn mynd ymlaen. Mae’n dipyn o her ei chael yn barod gan mai unwaith yr wythnos ydym ni yn cwrdd ond dwi’n hyderus y gwnawn ni chwip o berfformiad.’\nMari Wyn Jones, disgybl blwyddyn 8 yn Ysgol Maes Garmon, sydd yn actio’r prif gymeriad Tracey Turnblad yn y sioe. Meddai, “Mae Tracey yn gymeriad bywiog, yn gweld popeth yn dda a dim yn ddrwg, ond erbyn diwedd y sioe mae hi wedi tyfu fyny dipyn. Dwi yn mwynhau perfformio yn y sioe, ac mi oeddwn reit hapus pan ges i wybod mod i wedi cael y prif gymeriad ond hefyd yn gwybod fod gen i lot i ddysgu! Mae bod yn rhan o’r sioe wedi bod yn gyfle gwych i mi wneud ffrindiau newydd gan mod i yn newydd yn Maes Garmon eleni.\n“Y peth ydw i yn edrych ymlaen fwyaf ato yn yr Eisteddfod eleni ydy aros mewn carafán! Mi ydym ni yno am yr wythnos, ac mi fydda i yn gwneud amryw y bethau yn ystod yr wythnos gan gynnwys y ddau berfformiad o’r sioe gerdd a’r cyngerdd agoriadol efo côr yr ysgol.”\nOs oes gennych chi ddatganiad neu newyddion am eich sefydliad neu fusnes yna danfonwch y manylion atom ni ac fe wnawn ni rhoi'r gair ar led. E-bostiwch datganiad@lleol.cymru\non 06/06/2016 - 10:42 am


Mae’r Pasbort Dysgu Proffesiynol (PDP) yn rhan o ddysgu proffesiynol cyfunol\nMae gan y Pasbort Dysgu Proffesiynol (PDP) ran annatod mewn cyflwyno’r ddwy raglen broffesiynol newydd sbon ar gyfer ymarferwyr addysgu, a lansiwyd ddiwedd wythnos ddiwethaf.\nBydd y rhaglen Llwybr Dysgu Proffesiynol Cenedlaethol (LlDPC) ar gyfer Anghenion Dysgu Ychwanegol a’r Rhaglen Genedlaethol Meistr mewn Addysg, yn atgyfnerthu rôl bwysig y PDP mewn dysgu proffesiynol wrth i sector addysg Cymru symud tuag at ddull mwy cyfunol.\nBydd y rhaglen LlDPC ADY, a lansiwyd yn ddiweddar gan Lywodraeth Cymru, yn paratoi ymarferwyr wrth iddynt weithio tuag at weithredu newidiadau diweddar ar waith yn y system Anghenion Dysgu Ychwanegol (ADY) yng Nghymru.\nYn rhan o’r rhaglen, bydd staff addysgu mewn ysgolion a cholegau ac arbenigwyr ADY yn gallu cael at adnoddau dysgu trwy Hwb. Wedyn, byddant yn cymhwyso’u dysgu trwy gwblhau llyfrau gwaith, ac yn cael cymorth gan eu mentor trwy’r PDP.\nY tymor hwn, mae’r PDP yn cefnogi’r Rhaglen Genedlaethol Meistr mewn Addysg newydd sbon hefyd. Bydd y rhaglen, a gefnogir gan Lywodraeth Cymru, yn galluogi athrawon i ymestyn eu gwybodaeth broffesiynol, ymchwilio, a gwella eu harferion.\nMae’r rhaglen ran-amser yn defnyddio dull cyfunol, gyda myfyrwyr yn cwblhau tasgau penodol o fewn y PDP cyn eu diwrnodau cynadleddau ar-lein, gan ddod â chymuned ddysgu genedlaethol at ei gilydd.\nDywedodd yr Athro Michelle Jones, Pennaeth yr Adran Addysg ac Astudiaethau Gofal Plant Prifysgol Abertawe:\n“Mae’r Rhaglen Genedlaethol Meistr mewn Addysg yn gymhwyster arloesol sydd wedi cael ei gynllunio a’i ddatblygu gan brifysgolion yng Nghymru, ar y cyd â Llywodraeth Cymru, staff Consortia Rhanbarthol a rhanddeiliaid proffesiynol. Mae’n defnyddio ymchwil flaengar ac arbenigedd rhyngwladol i gynnig profiad dysgu proffesiynol unigryw, teg ac ansawdd uchel cyson i athrawon yng Nghymru.\nMae gweithio gyda CGA yn ychwanegu dimensiwn ansawdd pellach at y Rhaglen Genedlaethol Meistr mewn Addysg trwy’r PDP fel bod athrawon yng Nghymru yn cael yr un cynnig dysgu cyfoethog ble bynnag maen nhw wedi eu lleoli.”\nDywedodd Bethan Stacey, Cyfarwyddwr Datblygu, Achredu a Pholisi Proffesiynol yn CGA:\n“Mae’r PDP yn offeryn hynod bwerus i gefnogi myfyrio a’r daith ddysgu yn fwy cyffredinol. Mae’n ganolog i’n cynnig dysgu proffesiynol cenedlaethol ar gyfer y gweithlu yng Nghymru, ac rydym ni wrth ein bodd ei fod yn cael ei ddefnyddio ar draws y sector i gefnogi cyfleoedd datblygu o ansawdd uchel o’r fath ar gyfer ein cofrestreion.”\nMae’r PDP yn offeryn dysgu digidol hyblyg sydd ar gael i holl gofrestreion CGA i gofnodi, cynllunio a myfyrio ar eu dysgu a’u datblygiad.\nDysgwch fwy a dechreuwch ar eich taith gyda’ch PDP.


Gwneud Cawl - Cinio Cyfnod Clo - Blog - Croeso Caerdydd\nHafan NEWYDDION GWNEUD CAWL GYDA CHROESO CAERDYDD\nGWNEUD CAWL GYDA CHROESO CAERDYDD\nCAWL CIG OEN – CINIO CYFNOD CLO AR DDYDD GŴYL DEWI\nMae cawl yn draddodiad Cymreig, yn bendant yn un o brydau mwyaf adnabyddus y wlad ac mae’n arbennig o boblogaidd o gwmpas Dydd Gŵyl Dewi. Yn y bôn, cawl cig a llysiau ydyw, sy’n flasus ac yn sylweddol, i’ch cynhesu go iawn yn y gaeaf a gallwch ei fwynhau unrhyw adeg o’r flwyddyn. Mae’r rysáit yn amrywio llawer o le i le, hyd yn oed o deulu i deulu, ac mae gan lawer o bobl leol fam-gu sy’n gwneud yr un gorau\nY cig a ddefnyddir fel arfer yw cig oen ond defnyddir cig eidion neu ham hefyd ac maen nhw yr un mor dda. Bydd unrhyw gyfuniad o wreiddlysiau sy’n mynd â’ch ffansi yn gweithio; ond mae tatws, moron a swêds bron yn orfodol. Hefyd peidiwch ag anghofio’r cennin! Mae cennin yn symbol Cymreig enwog ac nid yw cawl yn gyflawn hebddyn nhw. Sesnwch gyda halen a phupur, ychwanegwch flas gyda pherlysiau a dyna chi.\nYn tyfu i fyny, roedd cawl bob amser ar fwydlen cinio’r ysgol ar 1 Mawrth ac mae’n siŵr o fod felly o hyd heddiw. Roedden nhw’n arfer ei weini gyda 2 giwb o gaws a’r peth gorau oedd eu gollwng i mewn am funud neu ddwy, wedyn eu tynnu allan a’u bwyta pan roedden nhw wedi toddi ychydig. Rwy’n cofio gwneud cawl fel dosbarth yn yr ysgol gynradd, ac wedyn yn “addysgu” fy mam i’w wneud gartref wedyn, y tro cyntaf i mi fentro i fyd coginio.\nGan fod Dydd Gŵyl Dewi ar y gorwel, dyma fy ffordd i o wneud cawl blasus ar gyfer cinio blasus yn ystod y cyfnod cloi. Efallai na fydd traddodiadwyr yn cytuno â’m holl gynhwysion ond rwy’n eu hoffi, felly maen nhw’n mynd i mewn. Y peth gwych am hyn yw eich bod yn gallu ei newid yn hawdd, yn dibynnu ar beth rydych chi’n ei hoffi neu beth sydd gennych chi wrth law.\nCig oen mewn ciwbiau\nCennin (1 fawr neu 2 fach)\nTatws x3 (maint canolig)\n1 swedsen weddol fach\n2 winwnsyn brown\nStoc llysiau 1.5 litr\nGarlleg (cymaint ag yr hoffech chi)\nPerlysiau (defnyddiais i rosmari o’r ardd)\nGWNEUD EICH CAWL:\nCyn i chi ddechrau, paratowch eich holl lysiau a’u torri yn dalpiau o faint sy’n hawdd i’w bwyta.\nGan ddefnyddio eich hoff sosban ar gyfer gwneud cawl, ychwanegwch sblash o olew olewydd, a thaflwch eich winwns a’ch garlleg wedi’u torri i mewn. Ceisiwch beidio â’u llosgi fel y gwnes i yn y fideo, mae’n debyg bod ffilmio a choginio yn anodd!\nYchwanegwch y stoc llysiau (neu defnyddiwch stoc cig oen os hoffech chi) a chynheswch nes ei fod yn berwi.\nPan fydd y stoc yn berwi, ychwanegwch eich ciwbiau o gig oen yn ofalus (peidiwch â’u gollwng i mewn rhag ofn i chi sblasio eich dwylo, dw i wedi dysgu o brofiad). Trowch ef am tua 30 eiliad i frownio’r cig, ac yna\nTrowch y gwres i lawr ychydig ac ychwanegu eich holl lysiau (ychwanegwch ychydig yn rhagor o ddŵr os bydd angen).\nGadewch i’r sosban fudferwi am tua 25 munud, ac yna ychwanegwch y perlysiau a sesnin at eich dant chi gyda halen a phupur\nMudferwch am tua 20 munud arall, ei weini a’i fwynhau.\nMarchnad Caerdydd yn ailagor i gwsmeriaid a'u cŵn\nAIL-AGOR MANWERTHU AN-HANFODOL\nTEITHIO A THRAFNIDIAETH – DIWEDDARIAD EBRILL\nCYNLLUNIWCH EICH GWYLIAU GARTREF YNG NGHAERDYDD


Amdanom ni-Hangzhou Hongbo newydd deunyddiau Co., Ltd\nHangzhou Hongbo newydd deunyddiau Co., Ltd (a enwir Hangzhou Hongbo cemegol Co., Ltd cyn) yn weithiwr proffesiynol gwneuthurwr yn canolbwyntio ar cellwlos Carboxymethyl sodiwm (CMC) a Polyanionic cellwlos (PCC) yn Tsieina. Defnyddir cynhyrchion hyn yn eang mewn drilio, yn argraffu tecstilau, yn gwneud bwydydd, seramig, latecs paent a phapur a gwneud diwydiant olew. Lleolir yr ydym yn Fuyang, Hangzhou, Zhejiang dalaith, Tsieina.\nRydym wedi ymrwymo i ein cwsmeriaid ac yn eu llwyddiant, yn darparu ansawdd rhagorol cemegau sy'n uwch na'r safonau diwydiant. Mae ein ffatri yn uwch cyfleusterau cynhyrchu, rheoli gwyddonol modern a gweithwyr wedi'u hyfforddi'n dda. Mae ein labordy offerynnau prawf o'r radd flaenaf a all ddarparu data profion manwl yn seiliedig ar safonau API neu gwsmeriaid-bennir gweithdrefnau.\nEin gweledigaeth yn cael ei gydnabod gan ein cwsmeriaid fel y gorau yn Tsieina yn darparu Carboxymethyl cellwlos a Polyanionic cellwlos a gwasanaethau cysylltiedig. Deunyddiau newydd Hongbo yn parhau i fod yn ymrwymedig i'r safonau uchaf o ran ansawdd ac uniondeb bob ei wneud. A fu'r allwedd i'n llwyddiant o'r dechrau, a bydd bob amser yn aros y grym y tu ôl i ein cwmni.\nEin cenhadaeth yw "cydnabod fel bob amser yn gwneud ein gorau o dan lygad barcud y crëwr a bob amser yn cynhyrchu cynhyrchion o ansawdd uchel a gwasanaethau technoleg arloesol a gwaith tîm ymddiried ynddo."


Trawsblaniad bôn-gell gwaedfagol awtologaidd - Health Technology Wales\nReports & Guidance > Trawsblaniad bôn-gell gwaedfagol awtologaidd\nTrawsblaniad bôn-gell gwaedfagol awtologaidd ar gyfer sglerosis ymledol atglafychol-ysbeidiol sydd wedi’i drin yn flaenorol.\nMae’r dystiolaeth yn cefnogi mabwysiadu trawsblaniad bôn-gell gwaedfagol awtologaidd (AHSCT) fel mater o drefn ar gyfer cleifion sydd â sglerosis ymledol atglafychol-ysbeidiol sydd wedi’i drin yn flaenorol (RRMS) mewn cleifion sydd â symptomau sy’n dod yn ôl.\nCyflwr a nodweddir gan batrwm rheolaidd o symptomau niwrolegol sy’n peri anabledd yw sglerosis ymledol atglafychol-ysbeidiol (RRMS). Dros amser bydd tua dwy ran o dair o gleifion yn datblygu anabledd sy’n gwaethygu ac mae’r diagnosis yn esblygu i sglerosis ymledol gwaethygol eilaidd. Y driniaeth safonol ar gyfer RRMS yw therapïau addasu clefydau (DMT) wedi’u targedu ar y system imiwnedd sy’n fwyaf tebygol o fod yn effeithiol ar gyfer cam atglafychol-ysbeidiol MS ond sy’n llai effeithiol wrth i’r clefyd ddatblygu. Oherwydd diffyg therapïau effeithiol ar gyfer MS gwaethygol, mae’n bwysig trin RRMS yn gynnar ac yn ffyrnig fel y gellir oedi neu atal datblygiad y clefyd. Triniaeth cleifion mewnol, dwys ac untro yw trawsblaniad bôn-gell gwaedfagol awtologaidd (AHSCT) sydd â’r nod o ailosod system imiwnedd claf. Yn seiliedig ar y nifer a amcangyfrifir o bobl yng Nghymru sydd ag RRMS, mae arbenigwyr clinigol yn amcangyfrif bod carfan fechan o bobl sydd chlefyd nas rheolir yn ddigonol er gwaethaf DMT effeithiol iawn a allai fod yn gymwys ar gyfer triniaeth gydag AHSCT. Nid oes AHSCT ar gyfer cleifion sydd ag MS yn bodoli ar hyn o bryd yng Nghymru, er bod rhai cleifion o Gymru wedi derbyn triniaeth AHSCT yn Lloegr gan iddynt gymryd rhan mewn astudiaethau ymchwil.\nCyflwr y brif system nerfol yw sglerosis ymledol (MS) a all effeithio ar yr ymennydd, coesyn yr ymennydd a’r meingefn ac mae’n gwaethygu’n raddol dros amser. Mae MS yn achosi llid sy’n difrodi celloedd y brif system nerfol. Gall pobl sydd ag MS ddioddef o ludded, anhwylderau symud, problemau gyda’r golwg, lleihad mewn symudedd, problemau’r bledren a phroblemau iechyd meddwl. Mae llawer o fathau o feddyginiaethau therapïau addasu clefydau (DMT) a roddir i gleifion sydd ag MS.\nGweithdrefn unwaith yn unig yw trawsblaniad bôn-gell gwaedfagol awtologaidd (AHSCT) a’i nod yw ailosod system imiwnedd y claf ac felly atal ymlediad y clefyd. Gweithdrefn lawfeddygol ydyw sydd â pherygl o heintiad ac felly fe’i cynigir ar gyfer cleifion sydd â chlefyd sy’n ymledu’n gyflym ac nad sy’n gallu cael ei reoli’n dda gyda DMT. Mae AHSCT yn golygu nifer o gamau cymhleth a gallai gymryd nifer o fisoedd i adsefydlu wedi’r weithdrefn. Gan fod AHSCT mor gymhleth, dim ond unedau arbenigol all gyflawni’r weithdrefn.\nChwiliodd Technoleg Iechyd Cymru am dystiolaeth bod trawsblaniad bôn-gell gwaedfagol awtologaidd (AHSCT) yn driniaeth effeithiol a chost effeithiol ar gyfer sglerosis ymledol atglafychol-ysbeidiol sydd wedi’i drin yn flaenorol (RRMS). Ar y cyfan, dangosodd y dystiolaeth bod gan AHSCT y potensial i wella’r cyflwr. Mae gan gleifion sydd ag RRMS sydd wedi cael AHSCT well ansawdd bywyd na phobl sy’n derbyn DMT. Mae AHSCT hefyd yn llai drud na DMT.\nMae’r dystiolaeth yn cefnogi mabwysiadu trawsblaniad bôn-gell gwaedfagol awtologaidd (AHSCT) fel mater o drefn ar gyfer cleifion sydd â sglerosis ymledol atglafychol-ysbeidiol sydd wedi’i drin yn flaenorol (RRMS) y mae eu symptomau’n ail-ddigwydd.


ARCCA Support Analyst receives NVIDIA Deep Learning Institute Ambassador Award - Newyddion - Prifysgol Caerdydd\nRydym yn falch o gyhoeddi bod Dadansoddwr Datblygu / Cefnogi Systemau ARCCA, Jose Javier Munoz Criollo, wedi derbyn statws Llysgennad Sefydliad Dysgu Dwfn NVIDIA (DLI) ardystiedig.\nYmgartrefodd Jose yn y DU ac ymunodd â thîm ARCCA ym mis Mehefin 2019 ar ôl gweithio o bell i ARCCA ar gontract 6 mis cyn hynny. Drwy gydol ei amser, mae Jose wedi cyflwyno hyfforddiant a chefnogaeth gyfrifiadurol i gymuned ymchwil Caerdydd.\nAr ôl cwblhau PhD mewn Peirianneg ym Mhrifysgol Caerdydd, ac wedyn contract tair blynedd fel Cymdeithas Ymchwil, mae Jose wedi cyhoeddi cyfres nodedig o bapurau a adolygwyd gan gymheiriaid mewn peirianneg gyfrifiadurol. Mae’r cefndir hwn yn rhoi dealltwriaeth gadarn o’r prosesau a’r egwyddorion sy’n berthnasol i ystod eang o feysydd ynglŷn â datblygu modelau mathemategol i ddatrys problemau dadansoddol a rhifiadol. Gydag arbenigedd mewn datblygu meddalwedd, optimeiddio, Deallusrwydd Artiffisial (AI), Dysgu Peirianyddol a Dwfn, mae statws Llysgennad DLI yn ategu ymhellach y set sgiliau y mae’n ei chyflwyno i gymuned ymchwil Caerdydd drwy ei rôl yn ARCCA.\nMae Rhaglen Llysgenhadon Prifysgol DLI yn galluogi addysgwyr cymwysedig i addysgu gweithdai DLI ar gampysau prifysgol a chynadleddau academaidd i gyfadrannau, myfyrwyr ac ymchwilwyr yn rhad ac am ddim, gan ategu dulliau damcaniaethol traddodiadol o addysgu ym meysydd Dysgu Peiriannol, Gwyddoniaeth Ddata, Deallusrwydd Artiffisial a Chyfrifiadura Cyfochrog.\nMae gan Lysgenhadon DLI fynediad at gyfoeth o ddeunyddiau hyfforddiant Dysgu Dwfn i ategu ymchwil i ddeallusrwydd artiffisial a thechnegau i fanteisio ar dechnoleg Uned Prosesu Graffeg (GPU). Mae Jose wedi cyflawni dwy dystysgrif rhaglen addysgu yn llwyddiannus, ac rydym yn bwriadu eu cynnwys yn amserlen hyfforddiant ARCCA ar gyfer dechrau 2021. Bydd y cyrsiau hyn yn cwmpasu “Egwyddorion Sylfaenol Cyfrifiadura Cyflymedig gyda Python CUDA” ac “Egwyddorion Sylfaenol Cyfrifiadura Cyflymedig gyda CUDA/C++”, gan anelu at ehangu’r opsiynau hyn yn y dyfodol i gynnwys cyrsiau ychwanegol mewn cydweithrediad â’r gymuned ymchwil.